Στο βωμό της ανεργίας | Andro\nΤο καλύτερο δυναμικό που διαθέτουμε αυτή τη στιγμή κατασπαταλάται σε καφετέριες και μπαρ για ένα χαρτζιλίκι. Πότε αυτή η χώρα, ως άλλος Κρόνος, θα σταματήσει να τρώει τα παιδιά της;\nΑυτοί είναι το μέλλον μας: Έλληνες σούπερ ήρωες κάτω των 18 ετών\nΟ Κρόνος τρώει τον γιό του, στον ομωνυμο πίνακα του Rubens. Η σημερινή Ελλάδα τρώει τα παιδιά της στις καφετέριες περιμένοντας την “ανάπτυξη”…\nΑφού ρήμαξαν ό,τι είχε και δεν είχε η ιδιωτική οικονομία, αφού φορολόγησαν ό,τι κινείται και κυρίως ό,τι δεν κινείται, έρχεται το κράτος να προτείνει νέα σχέδια για την καταπολέμηση της ανεργίας. Θα δουλέψουν 2.500 άτομα στον αγωγό TAP, θα προσλάβουμε εποχιακούς στο δημόσιο, θα πάρουμε τα κονδύλια από το ΕΣΠΑ και θα προσλάβουμε νέους με λεφτά της Ευρώπης. Η ανυπαρξία σοβαρής οικονομικής πολιτικής είναι πασιφανής. Όταν μια κυβέρνηση νιώθει την ανάγκη να έχει «Υπουργείο Ανάπτυξης» σημαίνει ότι έχει χάσει εντελώς την μπάλα στην οικονομία. Διότι η ανάπτυξη έρχεται όταν εφαρμόζεται ένα σωστό και με σχέδιο οικονομικό πρόγραμμα ‒θα μπορούσε δηλαδή κάποιος να εφαρμόσει εσκεμμένα αντιαναπτυξιακή οικονομική πολιτική; Είναι σαν να έχεις Υπουργείο για την καταπολέμηση των καθυστερήσεων στις γραμμές του Μετρό όταν υπάρχει ήδη το Υπουργείο Μεταφορών.\nΤη στιγμή, όμως, που το Υπουργείο Οικονομικών αρκείται στο να υπερφορολογεί τα πάντα και τρέχει να καλύψει τρύπες με έκτακτα φορολογικά μέτρα κάθε φορά που φτάνει στο Ελ. Βενιζέλος το αεροπλάνο του Τόμσεν, το μόνο που μένει στην κυβέρνηση είναι να στέλνει τον υπουργό Ανάπτυξης να παρακαλεί Άραβες και Κινέζους να ρίξουν χρήματα στην ελληνική αγορά. Οι ελπίδες πλέον των νέων είναι να τους πάρει ο Ιβάν Σαββίδης στον ΠΑΟΚ, τη μόνη προβεβλημένη επιχειρηματική δραστηριότητα αυτή τη στιγμή στη Θεσσαλονίκη. Δεν καταπολεμάς όμως την ανεργία έτσι, κι αυτό φαίνεται να μη το γνωρίζει κανένας στο υπουργείο Οικονομικών.\nΣύμφωνα με τα τελευταία στοιχεία της ΕΛΣΤΑΤ η ανεργία έφτασε το 27,4% και είναι πολύ λογικό να βρίσκεται σε τέτοια επίπεδα. Όχι επειδή υπογράφηκαν «τα μνημόνια της χρεωκοπίας» ούτε επειδή η κακιά Γερμανία «θέλει να μας χρεοκοπήσει και να μας αγοράσει μισοτιμής», αλλά επειδή καμία από τις πολιτικές των τελευταίων δεκαετιών δεν είχε ως στόχο την ανάπτυξη της πραγματικής οικονομίας και τη δημιουργία θέσεων εργασίας. Σκεφτείτε ότι και το 2004 με την οικονομία σε υψηλούς ρυθμούς ανάπτυξης, το ποσοστό της ανεργίας έφτανε το 10,4%.\nΓια κάθε αγωγό φυσικού αερίου που θα φτιάχνεται χιλιάδες πτυχιούχοι Ιατρικής, Πολυτεχνείου και Οικονομικών θα κουβαλάνε έναν δίσκο με καφέδες στο Μικέλ, θα τακτοποιούν τα ρούχα στο Ζάρα ή θα αφήνουν την Ελλάδα για πάντα.Tweet\nΠώς αντιμετωπιζόταν τόσα χρόνια η ανεργία; Με προσλήψεις στο δημόσιο. Χωρίς καμία αξιολόγηση, χωρίς κανένα κριτήριο και πολλές φορές από το παράθυρο. Έτσι φτιάξαμε ένα τεράστιο δημόσιο με θέσεις εργασίας εντελώς αχρείαστες και την ίδια στιγμή υπερφορολογούσαμε τον ιδιωτικό τομέα για να μπορούμε να τις συντηρούμε. Καταλήξαμε να έχουμε νέους λίγο πάνω από τα 20 με πτυχίο τριτοβάθμιας εκπαίδευσης, υπολογιστών και ξένων γλωσσών να δουλεύουν για 250 ευρώ σε ημιαπασχόληση ‒αν είναι τυχεροί. Ταυτόχρονα, ανειδίκευτοι της δεκαετίας του ’80 και του ’90 κρατάνε σθεναρά μια καρέκλα σε ένα οργανισμό για την ανάπλαση του λιμανιού του νομού Γρεβενών μέχρι να έρθει η μέρα της συνταξιοδότησής τους, γιατί σύμφωνα με την κυβέρνηση μόνο μέσω της συνταξιοδότησης μπορεί θα μειωθεί το μέγεθος του δημοσίου. Αυτή η αναλογία οδηγεί σε ένα υποστελεχωμένο δημόσιο με «κακό» προσωπικό που συνεχώς γηράσκει και σε κατασπατάληση του καλύτερου δυναμικού που διαθέτει αυτή τη στιγμή η χώρα σε καφετέριες και μπαρ για ένα χαρτζιλίκι. Μια βόμβα έτοιμη να εκραγεί.\nΔυστυχώς όμως αυτή δεν είναι μια πολιτική που εγκαταλείφθηκε, αφού ακόμα και τώρα η κυβέρνηση αρνείται να καταργήσει τομείς του δημοσίου που δεν εξυπηρετούν κανέναν, ενώ μη παραγωγικές δραστηριότητες που θα μπορούσαν να αποκρατικοποιηθούν παραμένουν εντός κρατικής μηχανής. Την ίδια στιγμή η αντιπολίτευση λέει ότι θα προσλάβει ξανά πίσω όλους τους απολυμένους του δημοσίου και θα δημιουργήσει και νέες θέσεις για να καταπολεμήσει την ανεργία. Η παράνοια αυτής της λογικής δεν απέχει πολύ από την ακραία θέση που καυτηρίαζε στο βιβλίο του «Η σπασμένη τζαμαρία» ο οικονομολόγος Φρέντρικ Μπαστιά. Σύμφωνα με αυτήν, για να μειωθεί η ανεργία αρκεί ένα πάρα πολύ απλό μέτρο: να απαγορεύσεις σε όλους τους εργαζομένους να χρησιμοποιούν το αριστερό τους χέρι. Έτσι θα διπλασιαστούν αμέσως οι κενές θέσεις εργασίας, αφού όλες οι επιχειρήσεις θα πρέπει να προσλάβουν τους διπλάσιους εργαζόμενους για να κάνουν τη δουλειά και του δεύτερου χεριού. Την ίδια στιγμή, βέβαια, καταρρέει ολόκληρη η οικονομία, διότι για αυτό που παρήγαγε ένας αριθμός ατόμων απαιτείται πλέον ο διπλάσιος αριθμός για να παραχθεί. Αυτό το ακραίο παράδειγμα καταδεικνύει πόσο άχρηστο και γελοίο είναι να δημιουργείς άσκοπα θέσεις εργασίας μόνο και μόνο για να μειωθεί το ποσοστό της ανεργίας.\nΗ εργασία πρέπει να έχει κάποιο αποτέλεσμα, να παράγει κάτι, να προσφέρει προστιθέμενη αξία. Τα εμπόδια για να επιτευχθεί αυτό στην ελληνική οικονομία είναι τεράστια. Η νομοθεσία είναι φτιαγμένη με τέτοιο τρόπο ώστε όταν ξεκινάς μια επιχείρηση να προδικάζεται ότι θα την έχεις μέχρι τη συνταξιοδότηση, ενώ θεωρείται δεδομένο ότι θα είναι κερδοφόρος από την πρώτη μέρα. Η συντηρητική και ορθόδοξη νοοτροπία της κοινωνίας αντικατοπτρίζεται στη νομοθεσία για την εκκίνηση μιας νέας επιχείρησης, αφού το να συνεχίσεις «τη δουλειά του μπαμπά σου» είναι η ιδανικότερη επιλογή. Αλλά ακόμα και η μισθωτή εργασία, όσο ευέλικτη και αν έχει γίνει τα τελευταία χρόνια, παραμένει ένας στρεβλός και άκαμπτος τομέας της οικονομίας. Μέσα από συνδικαλιστικούς αγώνες πάρθηκαν πάρα πολλά μέτρα ώστε να προστατευθεί ο εργαζόμενος από την απόλυση ‒και εν πολλοίς βοήθησαν στο να μην βρισκόμαστε σε έναν εργασιακό μεσαίωνα‒, σήμερα όμως, αντί να επιτελούν αυτόν τον σκοπό, στην πραγματικότητα αποτρέπουν την πρόσληψη ενός εργαζομένου.\nΑν δεν απελευθερωθεί η δυναμική της οικονομίας η πολυπόθητη ανάκαμψη δεν θα έρθει ποτέ. Για κάθε αγωγό φυσικού αερίου που θα φτιάχνεται χιλιάδες πτυχιούχοι Ιατρικής, Πολυτεχνείου και Οικονομικών θα κουβαλάνε έναν δίσκο με καφέδες στο Μικέλ, θα τακτοποιούν τα ρούχα στο Ζάρα ή θα αφήνουν την Ελλάδα για πάντα. Η σπατάλη των δυνατοτήτων των Ελλήνων συνεχίζεται για χάρη ορισμένων προνομιούχων κομματικών σημαιοφόρων μιας γενιάς που πέρασε και δεν άφησε τίποτα όρθιο.


ΔΙΔΑΚΤΙΚΕΣ ΙΣΤΟΡΙΕΣ - Ειδήσεις - νέα - Το Βήμα Online\nΣήμερα λόγω… επικαιρότητος είναι χρήσιμη η δημοσίευση τεσσάρων «ιστοριών» από τις σελίδες της άγραφης (ακόμη) Μικρής Ιστορίας!\nΙστορία πρώτη: Ο μακαρίτης Αθανάσιος Τσαλδάρης, επί δεκαετίες βουλευτής της Δεξιάς, γιος πρώην Πρωθυπουργού και επί έτη Πρόεδρος της Βουλής, είχε δικό του τρόπο να προβλέπει το αποτέλεσμα των εκλογών. Οταν πήγαινε στο γήπεδο του Παναθηναϊκού, στη λεωφόρο Αλεξάνδρας, σταματούσε για λίγο πλάι στην κεντρική είσοδο σαν να περίμενε κάποιον.\nΥστερα πήγαινε στην εξέδρα των φιλάθλων και διετύπωνε μεγαλοφώνως τις προβλέψεις του.\nΟταν τον ρωτούσαν πώς έβγαζε τα αποτελέσματα έλεγε: «Κοιτάζω τους χωροφύλακες. Οταν μου φέρονται ιδιαιτέρως φιλικά καταλαβαίνω ότι κερδίζουμε τις εκλογές. Εάν με αποφεύγουν έχουμε χάσει»!\nΙστορία δεύτερη: Ο αντιπρόεδρος της απριλιανής χούντας Στ. Παττακός είχε πάει το φθινόπωρο του 1967 να επισκεφθεί τον Γεώργιο Παπανδρέου στον Ευαγγελισμό, όπου ο Γέρος νοσηλευόταν φρουρούμενος. Ο Παττακός προσπάθησε να… παρηγορήσει τον Γεώργιο Παπανδρέου: «Ετσι είναι, κύριε πρόεδρε, μια εσείς, μια εμείς από κάτω…».\nΟ Γεώργιος Παπανδρέου τον κοίταξε επιτιμητικά και του είπε: «Εγώ το ξέρω, εσείς το ξέρετε;». Ο Παττακός έφυγε ακροποδητί…\nΙστορία τρίτη: Στην πολιτική, έχει πει ο κ. Κ. Μητσοτάκης, «δεν υπάρχουν μόνιμοι φίλοι και μόνιμοι εχθροί».\nΙστορία τέταρτη: Οι μεγαλύτερες έχθρες καταγράφονται μεταξύ των βουλευτών του ιδίου κόμματος. Παράδειγμα η σχέση του αντιπροέδρου των κυβερνήσεων Κ. Καραμανλή Κωνσταντίνου Παπακωνσταντίνου με τον μετέχοντα στην ίδια κυβέρνηση κ. Κ. Μητσοτάκη. Οταν ο τελευταίος ταξίδεψε στη δεκαετία του 1970 στη Λιβύη για να εξασφαλίσει πετρέλαια για την Ελλάδα, την εποχή της μεγάλης κρίσης, ο αντιπρόεδρος της κυβερνήσεως δήλωσε δημοσίως: «Αν αυτός φέρει πετρέλαιο από τη Λιβύη, εγώ θα το πιω με το κουτάλι!».\nΛίγα χρόνια αργότερα ο κ. Κ. Μητσοτάκης, γενόμενος εν τω μεταξύ αρχηγός της ΝΔ, απέκλεισε από τα ψηφοδέλτια του κόμματος τον Κ. Παπακωνσταντίνου με την αιτιολογία ότι είχε υπερβεί το εβδομηκοστό έτος της ηλικίας του.\n(Υπάρχουν και άλλες διδακτικές ιστορίες…)\nΚορωνοϊός – Ακόμη δύο περιοχές στο βαθύ κόκκινο – 26 στο σύνολο


ΑΠΟΔΡΑΣΗ ΚΑΙ ΕΥΘΥΝΕΣ\nΟ πιο διάσημος κύπριος κακοποιός, ο Α. Κίτας, (γνωστός και ως Αλ Καπόνε) κάτω από μάλλον περίεργες συνθήκες οδηγήθηκε από τις Κεντρικές Φυλακές όπου εκτίει ποινή ισόβιας φυλάκισης για το φόνο δύο γυναικών στο Απολλώνειο Νοσοκομείο. Επί έξι μήνες βρισκόταν σε θάλαμο του ιδιωτικού νοσοκομείου και από εκεί βρέθηκε στο κέντρο της Λευκωσίας στην οδό Στασικράτους να ανταλλάσσει πυροβολισμούς με περιπολικό της αστυνομίας!. Από τις μέχρι τώρα ανακοινώσεις προκύπτει ότι οι δύο δεσμοφύλακες που τον φρουρούσαν είχαν και οι δύο (!) αποκοιμηθεί, ο ίδιος ο κακοποιός κατάφερε να διαφύγει και πιθανόν (σύμφωνα με την Kipris) να βρίσκεται στα κατεχόμενα.\nΑυτό το περιστατικό έχει διπλή πτυχή: η πρώτη συνδέεται με την αστυνομική διερεύνηση της υπόθεσης και η δεύτερη με το ζήτημα της αναζήτησης της πολιτικής ευθύνης γύρω από την υπόθεση. Ο αρμόδιος υπουργός Δικαιοσύνης Κ. Χρυσοστομίδης υπέβαλε τηλεφωνικά την παραίτησή στον πρόεδρο, ο οποίος δεν την αποδέχθηκε, αλλά αφού υπεβλήθη και δεύτερη φορά την έκανε αποδεκτή. Έστω και έτσι ήταν μια σωστή κίνηση. Η πράξη της υποβολής παραίτησης από τον Κ. Χρυσοστομίδη συνδέεται με ένα μήνυμα επίδειξης ευαισθησίας απέναντι στον πολίτη: ασκώ κάποια καθήκοντα, εποπτεύω αυτό ή εκείνο το τμήμα της διοίκησης και κάθε πρόοδος ή κάθε αποτυχία, αντανακλά στο πρόσωπο του πολιτικού τους προϊσταμένου.\nΗ συνέχεια, ωστόσο, αποκαλύπτει απίστευτα «πράματα και θαύματα». Ο ισοβίτης φαίνεται ότι απέκτησε τους τελευταίους μήνες κανονικό διαβατήριο, και αυτό δείχνει ένα εκτεταμένο κύκλωμα διαφθοράς που δρούσε σε διάφορα επίπεδα του κρατικού μηχανισμού αφού ως γνωστόν τα διαβατήρια εκδίδει η επαρχιακή διοίκηση, στην περίπτωση «Αλ Καπόνε» εκείνη της Λευκωσίας.\nΤο Υπουργικό Συμβούλιο διόρισε ποινικούς ανακριτές και ο Γενικός Εισαγγελέας ανέλαβε την πλήρη διερεύνηση της υπόθεσης. Αυτή η εξέλιξη είναι η καλύτερη δυνατή και η κοινή γνώμη αναμένει γρήγορες και πλήρεις αποφάσεις σε όλο το φάσμα της αλυσίδας των λαθών ή των παραλήψεων που οδήγησαν σε αυτή την πρωτοφανή γελοιοποίηση του κράτους σε όλες τις βαθμίδες του. Σήμερα δικαίως το θέμα παραμένει στην πρώτη σελίδα της επικαιρότητας. Η κοινή γνώμη παρακολουθεί έκπληκτη τα διαδραματιζόμενα. Γι’ αυτό και θέτει ερωτήματα και ζητά πλήρεις και λογικές απαντήσεις.


1st Christmas σετ Φορμάκι, Σαλιάρα με Όνομα\nTα Πρώτα Χριστούγεννα, 1st Christmas σετ Φορμάκι, Σαλιάρα με Όνομα, Μοναδικό Χριστουγεννιάτικο Δώρο Προσωποποιημένο κορμάκι, ζιπουνάκι, για αγοράκι ή κοριτσάκι, που θα ζήσει σε λίγο τα πρώτα του Χριστούγεννα.\nΤο δώρο που θα ξεχωρίσει από όλα τα άλλα και θα στολίζει την παιδική ντουλάπα αν όχι για πάντα, σίγουρα για πολλά χρόνια είναι το Δώρο Μακρυμάνικο Φορμάκι, 1st Christmas σετ Φορμάκι, Σαλιάρα με Όνομα, για να ευχηθείτε στο αγοράκι ή κοριτσάκι.\nΨάχνετε δώρο Χριστουγέννων για το αγοράκι ή κοριτσάκι που θα ζήσει τα πρώτα του Χριστούγεννα, στο φιλικό ή οικογενειακό σας περιβάλλον;\nΤο μοναδικό Αναμνηστικό Δώρο για τα Πρώτα Χριστούγεννα του μωρού σας, αγοράκι, κοριτσάκι είναι το προσωποποιημένο δώρο που φτιάχνεται χειροποίητα αποκλειστικά για κάθε παιδι.\n1st Christmas σετ Φορμάκι, Σαλιάρα με Όνομα είναι το δώρο έξω από τα συνηθισμένα που μπορεί να προσφερθεί σε κάθε αγόρι ή κορίτσι που θα ζήσει τα πρώτα του Χρστούγεννα.\nΚορμάκι, ζιπουνάκι, Φορμάκι με Μπότα τα Πρώτα Χριστούγεννα με Όνομα, είναι ένα δώρο που θα μείνει για πάντα στη ντουλάπα του παιδιού και θα θυμίζει πάντα αυτή τη μοναδική και ξεχωριστή στιγμή!\n1st Christmas σετ Φορμάκι, Σαλιάρα με Όνομα, είναι ιδανικό δώρο για κοριτσάκια 6 μηνών ή αγοράκια ηλικίας έως 12 μηνών.\nΈνα διαφορετικό και οικονομικό δωράκι κορμάκι, ζιπουνάκι, για κοριτσάκι ή αγοράκι 3 μηνών, 6 μηνών, 9μηνών, 12μηνών που ξεχωρίζει.\nΠοιότητα 220 RIB 1X1 100% Ringspun βαμβάκι πενιέ\nΣΤΥΛ — ΚΛΑΣΣΙΚΟ Τελειώματα με φάσα. Κοντά μανίκια με χρώμα. Κλείσιμο με τρουκ στον κάβαλο.\nΜεγέθη Φορμάκια --- Please Select --- 0-3 Μηνών 3-6 Μηνών 6-12 Μηνών\nΧρώμα --- Please Select --- Λευκό Ροζ Σιέλ


Το περιοδικό μας για το 2012- '13!: Ινδιάνοι, και ένα ινδιάνικο παραμύθι\nΟι Ινδιάνοι είναι αυτόχθονες λαοί της Αμερικάνικης ηπείρου.\nΗ ζωή τους επηρεάζεται από την παρακολούθηση των φυσικών φαινομένων. Ο ήλιος, το φεγγάρι και ο άνεμος είναι μερικά από τα φαινόμενα που καθορίζουν τους θρύλους και τις παραδόσεις των Ινδιάνων.\nΕίναι ιδιαίτερα ευαίσθητοι και σοφοί άνθρωποι.\nΟι κυριότερες αρχές τους είναι:\n1. Συμπεριφέρσου στην Γη, και σε ό,τι αυτή περιλαμβάνει, με Σεβασμό.\n2. Μείνε κοντά (πιστός ?) στο Μεγάλο Πνεύμα.\n3. Δείξε Μεγάλο Σεβασμό στους συνανθρώπους σου.\n4. Δούλεψε μαζί με τους συνανθρώπους σου για το καλό όλης της ανθρωπότητας.\n5. Πρόσφερε την βοήθεια σου και την καλοσύνη σου όπου χρειάζεται.\n6. Κάνε αυτό που ξέρεις ότι είναι σωστό (καλό).\n7. Να προσέχεις το Πνεύμα σου και το Σώμα σου.\n8. Αφιέρωσε ένα μέρος των προσπαθειών σου στο γενικότερο Καλό.\n9. Να είσαι αληθής και τίμιος σε κάθε στιγμή.\n10. Να αναλαμβάνεις τις ευθύνες των πράξεων σου.\nΠασίγνωστος μέχρι σήμερα είναι ο τρόπος επικοινωνίας των Ινδιάνων με σήματα καπνού.\nΗ πίπα είναι το εθνικό σύμβολο των Ινδιάνων.\nΈνα λαϊκό παραμύθι των Ινδιάνων της Νότιας Αμερικής\nΌταν γύρισαν στο δάσος τους ήταν εξουθενωμένα αλλά πολύ ευτυχισμένα. Είχαν νικήσει τους σκόρους, είχαν σώσει το ουράνιο τόξο τους, κι εκείνο, σε αντάλλαγμα, τους είχε δωρίσει λίγο από τα χρώματά του! Στα κλαδιά των δέντρων περίμεναν όσα πουλιά δεν είχαν τολμήσει να πάρουν μέρος στην εκστρατεία. Αυτά είχαν μείνει με τα άχρωμα φτερά τους και θα έμεναν έτσι για πάντα...


Φιλέλληνες: Πως πρέπει να αντιμετωπίσουμε τη ληστεία\nΚάθε τόσο κυκλοφορούν στο διαδίκτυο με εντυπωσιακούς τίτλους διαμαρτυρίες διαφόρων Φιλελλήνων που αφορούν τη συνεχιζόμενη πτώχευση του λαού της Ελλάδας.\nΟι δηλώσεις που κάνει ο γνωστός Αμερικανός φιλόσοφος, αναρχοσυνδικαλιστής και πολιτικός ακτιβιστής Νόαμ Τσόμσκι προβάλλονται με ιδιαίτερη έμφαση. Πρόσφατα κατήγγειλε ότι υπάρχει οργανωμένο σχέδιο από ΔΝΤ και ΕΕ με σκοπό την καταστροφή της Ελλάδας. “Πρόθεση της Ευρώπης είναι να συντρίψει παντελώς την Ελλάδα.... Η Ελλάδα δεν έχει τα αναγκαία έσοδα για να αποπληρώσει τα δάνεια και την αναγκάζουν να πληρώσει με την περιουσία της, ενώ σύμφωνα με το Διεθνές Δίκαιο, κανένα κυρίαρχο κράτος δεν μπορεί να στερηθεί την περιουσία του.“ Ο Τσόμσκι επιτίθεται ενάντια στην ΕΚΤ, το ΔΝΤ και τους οίκους αξιολόγησης, που όπως τονίζει συμπληρώνουν ιδανικά το “γκανγκστερικό σύστημα”. Οι καταγγελίες του έχουν βάση. Το ζητούμενο είναι\nΠοιος είναι ο πραγματικός ένοχος για το έγκλημα,\nΑν το έγκλημα συντελείται μόνο στην Ελλάδα, και\nΜε ποιο τρόπο μπορεί να εξοντωθεί ο εγκληματίας.\nΤι φταίει κατά τον Ν. Τσόμσκι;\nΚατά τον Τσόμσκι “όλα σήμερα υποτάσσονται στη νεοφιλελεύθερη ιδεολογία των γερμανικών και γαλλικών τραπεζών” και η Ελλάδα “έχει μπει σε ένα παιχνίδι υπερβολικής σπατάλης για όπλα και αυτό έχει προκαλέσει μεγάλα προβλήματα στη χώρα, αφού ο προϋπολογισμός για τους εξοπλισμούς είναι πολύ μεγαλύτερος από όσο θα μπορούσε να αντέξει η οικονομία της”. Φταίει με δυο λόγια αυτό που υποστηρίζει και ο Α. Τσίπρας: Ο νεοφιλελευθερισμός. Ενοχοποιεί δηλαδή\nΤην πολιτική που εφαρμόζουν οι τράπεζες και όχι το ίδιο το τραπεζικό σύστημα στον καπιταλισμό.\nΤις υπερβολικές δαπάνες για αγορά όπλων και όχι την ίδια την αγορά όπλων.\nΚαταγγέλλει το γκανγκστερικό σύστημα ΕΚΤ, ΔΝΤ και οίκων αξιολόγησης και όχι το καπιταλιστικό σύστημα που δεν μπορεί να υπάρξει χωρίς να χρησιμοποιεί αυτά τα γκανγκστερικά συστήματα.\nΑντί να καταγγέλλεται ο ένοχος καταγγέλλεται η σκιά του.\nΟ Μπέρτολ Μπρεχτ λέει: “Τι είναι η ληστεία μιας τράπεζας μπροστά στην ίδρυση μιας τράπεζας.” Ένας ληστής αρπάζει εφάπαξ κάποια χρήματα, ενώ το τραπεζικό σύστημα ληστεύει συνεχώς και με νόμιμο τρόπο ένα μέρος από το μόχθο του λαού.\nΜε άλλα λόγια πρέπει να καταλάβουμε καλά, πως δεν πρέπει να κυνηγάμε τη τη μια ή την άλλη μορφή της πολιτικής που εφαρμόζεται στον καπιταλισμό αλλά τον ίδιο τον καπιταλισμό. Οι πολιτικές εναλλάσσονται. Ο βαθμός εκμετάλλευσης μπορεί σε κάποια περίοδο να είναι λίγο μικρότερος ή μεγαλύτερος, αλλά η ίδια η εκμετάλλευση παραμένει.\nΔεν είναι οι υπερβολικές πολεμικές δαπάνες που φταίνε για τη δυστυχία των ανθρώπων, αλλά αυτοί που κατέχουν τις πολεμικές βιομηχανίες.\nΗ ΕΚΤ, το ΔΝΤ, οι Οίκοι αξιολόγησης και οι άλλοι καπιταλιστικοί μηχανισμοί εφαρμόζουν πότε περισσότερο και πότε λιγότερη σκληρή πολιτική. Αυτό εξαρτάται από τις ανάγκες τους και από τη λαϊκή αντίσταση που αντιμετωπίζουν. Ο ληστρικός χαρακτήρας της πολιτικής τους δεν αλλάζει.\nΚάνουν καλό ή κακό οι διαμαρτυρίες των φιλελλήνων;\nΦυσικά, δεν είναι κακό να καταγγέλλεται η ληστεία. Κακό όμως είναι να προσφέρεται σαν συνταγή η αλλαγή του βαθμού και του τρόπου ληστείας του λαού.\nΑκόμη και όταν καταγγέλλεται από τους Φιλέλληνες με το όνομά του ο ίδιος καπιταλισμός, η συνταγή που προτείνουν είναι το φτιασίδωμά του και όχι η ανατροπή του. Είτε το επιδιώκουν είτε όχι αυτές οι συνταγές αποπροσανατολίζουν το λαό, τον οδηγούν σε αδιέξοδα μονοπάτια, δημιουργούν την αυταπάτη ότι ο καπιταλισμός μπορεί να γίνει ανθρώπινος.\nΑυτή είναι η σημαντική υπηρεσία, που προσφέρουν στον καπιταλισμό για να συνεχίσει ανενόχλητος την εγκληματική πολιτική του.


Προσφορά Με τιμές που ξεκινούν από 7€ ανάλογα με τις διαστάσεις που θα επιλέξετε και με δυνατότητα πανελλαδικής αποστολής, από το RaferiDigital!! Μαξιλάρι σε 3 διαστάσεις, πολλά και διάφορα χρώματα πλάτης. Διαλέξτε το σχέδιο που σας ταιριάζει & εμείς θα βάλουμε την φωτογραφία του αγαπημένου σας προσώπου ή όποιο κείμενο θέλετε. - tsibato\nΞενοδοχεία (904) new\nΔυνατότητα εξαργύρωσης της προσφοράς άμεσα με πανελλαδική αποστολή στο χώρο σας (5€ επιπλέον που θα εξοφλείται απευθείας στο ταχυμεταφορέα) με την αγορά του κουπονιού και έως τις 31/07/2022. Η προσφορά περιλαμβάνει τις επιλογές: ~7€ για Ψηφιακή Εκτύπωση της Αγαπημένης σας Φωτογραφίας σε Διακοσμητικό Μαξιλάρι Με Διαστάσεις 20Χ20. ~10€ για Ψηφιακή Εκτύπωση της Αγαπημένης σας Φωτογραφίας σε Διακοσμητικό Μαξιλάρι Με Διαστάσεις 30Χ30. ~12€ για Ψηφιακή Εκτύπωση της Αγαπημένης σας Φωτογραφίας σε Διακοσμητικό Μαξιλάρι Με Διαστάσεις 40Χ40. ΧΡΩΜΑΤΑ ΠΛΑΤΗΣ ΜΑΥΡΟ ΜΠΛΕ ΣΙΕΛ ΚΟΚΚΙΝΟ ΠΡΑΣΙΝΟ ΛΕΥΚΟ ΜΠΕΖ ΡΟΖ ΛΑΧΑΝΙ ΜΩΒ ΠΟΡΤΟΚΑΛΙ ΚΙΤΡΙΝΟ Χρόνος Παράδοσης 3 εργάσιμες ημέρες. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο, από συγγενείς ή φίλους. Για την πανελλαδική αποστολή απαραίτητη η τηλεφωνική επικοινωνία στα τηλέφωνα που αναγράφονται στο κουπόνι σας ή μέσω email: [email protected]/* */ όπου στέλνετε τη φωτογραφία σας ή τον κωδικό της φωτογραφίας που επιλέξατε από εμάς, την διάσταση που επιθυμείτε, το χρώμα της πλάτης, όνομα παραλήπτη, τηλέφωνο επικοινωνίας, κωδικό κουπονιού και τη διεύθυνση αποστολής.


ερανίστρια : Ιουνίου 2013\nΟ Μίλτος Σαχτούρης παρουσιάζει το 1944 ποιήματα στο περιοδικό Τα Νέα Γράμματα και εκδίδει το 1945 την πρώτη, αναγνωρισμένη, ποιητική συλλογή του Η Λησμονημένη. Η κατάκτηση όμως της προσωπικής του γραφής έρχεται με τη δεύτερη συλλογή του Παραλογαίς. Ξέρομε πιστεύω όλοι τα αφηγηματικά δημοτικά τραγούδια (λ.χ. το τραγούδι «Του νεκρού αδελφού» με τον Κωνσταντίνο και την Αρετή) που ονομάζονται: παραλογές. Ο Σαχτούρης χρησιμοποιεί τον όρο, σ’ ένα βαθμό, καταχρηστικά, πάντως όμως μερικά ποιήματα της συλλογής έχουν μια μορφή αφηγηματική. Ωστόσο είναι επίσης νόμιμο, για έναν υπερρεαλιστή, η λέξη παραλογή να παραπέμπει στο παράλογο, εφόσον αρκετά από τα δημοτικά τραγούδια-παραλογές στηρίζονται στο παράλογο στοιχείο (όπως αίφνης είναι παράλογο να σέρνει ο πεθαμένος Κωνσταντής τη ζωντανή αδελφή του, για να τηρήσει την υπόσχεση που έδωσε, όταν ήταν κι αυτός ζωντανός, στη μάνα του). Και είναι επίσης ενδεικτικό της γνησιότητάς του ότι ο Σαχτούρης, με την (και όχι αποκλειστικά) υπερρεαλιστική αγωγή του, συναντά μόνος του, χωρίς έξωθεν βοήθεια, τις ρίζες του παράλογου στα δημοτικά μας τραγούδια.\nΑλέξανδρος Αργυρίου, «Ο Μίλτος Σαχτούρης και ο υπερρεαλισμός». Διαδοχικές αναγνώσεις Ελλήνων υπερρεαλιστών, Εκδόσεις Γνώση, Αθήνα 21985, 221-222.\nΤὰ δῶρα (από τη συλλογή "Παραλογαίς" - 1948)\nΗ ποιητική συλλογή ‘Παραλογαίς’ ενέπνευσε μια ομάδα μουσικών από τη Θεσσαλονίκη, τους ‘’Regressverbot’’\nΑναρτήθηκε από Ελένη Παπαδοπούλου ερανίστρια στις Κυριακή, Ιουνίου 30, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΔΙΑΔΡΟΜΕΣ ΓΙΑ ΤΗ ΔΙΔΑΣΚΑΛΙΑ ΤΗΣ ΕΛΛΗΝΙΚΗΣ ΣΕ ΑΛΛΟΓΛΩΣΣΟΥΣ ΣΤΗΝ ΕΛΛΑΔΑ\nΤΟ ΠΡΟΓΡΑΜΜΑ: Tο συγκεκριμένο πρόγραμμα έχει οργανωθεί για να συμπληρώσει τις γνώσεις του κοινού-στόχος των διδασκόντων την ελληνική γλώσσα ως δεύτερη/ξένη στην Ελλάδα. Συγκεκριμένα, μετά την αποτελεσματική και επιτυχή διεξαγωγή των Διαδρομών για τη διδασκαλία της ελληνικής στο εξωτερικό, από το 2007 ως σήμερα, ικανοποιείται ένα πάγιο αίτημα των ενδιαφερομένων να λειτουργεί αντίστοιχο πρόγραμμα από απόσταση επιμόρφωσης στην ημεδαπή. Το πρόγραμμα αποτελεί τη δεύτερη διακριτή Διαδρομή ενός συστήματος από απόστασης εκπαίδευσης που υλοποιεί το Κέντρο Ελληνικής Γλώσσας στο πλαίσιο της επιμόρφωσης των διδασκόντων και του καταστατικού του ρόλου για την ενίσχυση, προαγωγή, προβολή και ουσιαστική υποστήριξη της ελληνικής γλώσσας.\nΚΡΙΤΗΡΙΑ ΕΠΙΛΕΞΙΜΟΤΗΤΑΣ: Εξ αντικειμένου το πρόγραμμα αφορά τους συναδέλφους που διδάσκουν την ελληνική ως δεύτερη/ξένη ανεξάρτητα με το διδακτικό συγκείμενο. Οι ενδιαφερόμενοι/ες για το πρόγραμμα πρέπει να είναι απόφοιτοι σχετικών πανεπιστημιακών τμημάτων (ελληνικής ή ξένης φιλολογίας, παιδαγωγικών τμημάτων κ.τ.λ.) ή και άλλων πανεπιστημιακών τμημάτων της αλλοδαπής ή της ημεδαπής (με σχετική, όμως, εμπειρία στη διδασκαλία της ελληνικής ως δεύτερης/ξένης) και να διαμένουν μόνιμα ή προσωρινά στην Ελλάδα.\nΣυνεπώς στο πρόγραμμα μπορούν, ενδεικτικά, να συμμετέχουν απόφοιτοι των προαναφερόμενων τμημάτων, που είναι:\n- Διδάσκοντες που υπηρετούν στη δημόσια εκπαίδευση.\n- Διδάσκοντες από το χώρο της ιδιωτικής εκπαίδευσης.\n- Διδάσκοντες που διδάσκουν την ελληνική ως δεύτερη/ξένη ως εθελοντές, σε ΜΚΟ, παράλληλα με το κύριο αντικείμενο εργασίας τους.\nΣημειώνεται πως στο πρόγραμμα δεν μπορούν να συμμετέχουν συνάδερφοι που διαμένουν στο εξωτερικό, καθώς τους τελευταίους αφορά η πρώτη διαδρομή του συστήματος ΔΙΑΔΡΟΜΕΣ. Επιπλέον, το πρόγραμμα αφορά όλες τις βαθμίδες της εκπαίδευσης, καθώς οι ενότητες έχουν οργανωθεί με τέτοιο τρόπο που να καλύπτουν τα βασικότερα ειδικά ζητήματα διδακτικής μεθοδολογίας.\nΗ επιμόρφωση είναι αδάπανη για τους επιμορφούμενους\nκαι το πρόγραμμα υλοποιείται δύο φορές το χρόνο, με έναρξη τον Οκτώβριο και τον Μάρτιο αντιστοίχως.\nΣτόχος του προγράμματος είναι η επιμόρφωση των διδασκόντων σε σημαντικά ζητήματα διδασκαλίας που άπτονται της ελληνικής ως δεύτερης/ξένης γλώσσας, αλλά και η χαρτογράφηση των διδασκόντων, η ανταλλαγή καλών πρακτικών και κοινών σημείων προβληματισμού, καθώς και η οργάνωση μιας κοινότητας που αισιοδοξεί να έχει διαρκή και αποτελεσματική παρουσία στο χώρο της διδασκαλίας, της εκμάθησης και της αξιολόγησης της ελληνικής γλώσσας.\nΕΝΟΤΗΤΕΣ ΚΑΙ ΟΜΑΔΕΣ ΕΡΓΑΣΙΑΣ: Η επιμόρφωση οργανώνεται με την υποχρεωτική συμμετοχή στις έξι ακόλουθες ενότητες:\n1. Θέματα διδασκαλίας των δεξιοτήτων στην εκμάθηση της ελληνικής ως δεύτερης/ξένης\n3. Θέματα αξιολόγησης\n4. Διδασκαλία ξένης γλώσσας με Η/Υ (Computer Assisted Language Learning)\n6. Διαπολιτισμική Εκπαίδευση\nΤο υλικό των παραπάνω ενοτήτων είναι ανοιχτό και προσβάσιμο στους συμμετέχοντες καθόλη τη διάρκεια του προγράμματος. Κάθε ενότητα θεωρείται ως μια ομάδα εργασίας που αποτελείται από: τους συμμετέχοντες, το συντονιστή και τους διδάσκοντες. Στο γενικό πλαίσιο δε του προγράμματος την ευθύνη έχουν οι υπεύθυνοι διαχείρισης, ενώ η τεχνική υλοποίηση αφορά ειδικό συνεργάτη. Η ενότητα υλοποιείται με βάση το χρονοδιάγραμμα, δηλαδή ο συντονιστής και τα μέλη της ομάδας εργασίας της κάθε ενότητας συμμετέχουν στο αντίστοιχο φόρουμ, κατά τις ημερομηνίες που αναγράφονται στο χρονοδιάγραμμα υλοποίησης. Στο τέλος της κάθε ενότητας αξιολογείται η συμμετοχή των επιμορφούμενων με βάση μια ειδική δοκιμασία. Μετά την επιτυχή παρακολούθηση του προγράμματος, χορηγείται Πιστοποιητικό Εξειδίκευσης.\nΠερισσότερες πληροφορίες http://elearning.greek-language.gr/\nΑναρτήθηκε από Ελένη Παπαδοπούλου ερανίστρια στις Τετάρτη, Ιουνίου 26, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΓΝΩΣΤΙΚΟ ΥΠΟΒΑΘΡΟ, ΕΝΗΜΕΡΩΣΗ\nΑναρτήθηκε από Ελένη Παπαδοπούλου ερανίστρια στις Δευτέρα, Ιουνίου 24, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΓια να μετατρέψετε τους βαθμούς σε μόρια, ακολουθήστε τις οδηγίες του κ. Ιωάννη Κουράκλη, υπεύθυνου Σ.Ε.Π. του ΚΕΣΥΠ Καλαμάτας. Η εφαρμογή που δημιούργησε είναι πολύ φιλική στο χρήστη και θα σάς διευκολύνει να υπολογίσετε με ακρίβεια τα μόριά σας.\nΑναρτήθηκε από Ελένη Παπαδοπούλου ερανίστρια στις Παρασκευή, Ιουνίου 21, 2013 Δεν υπάρχουν σχόλια: Σύνδεσμοι σε αυτήν την ανάρτηση\nSocial Μedia και εκπαίδευση: Μια διατριβή που μάς αφορά...\nΟ καλός συνάδελφος και ''διαδικτυακός'' φίλος Χαράλαμπος Γεωργάκαινας ολοκλήρωσε με μεγάλη επιτυχία την εκπόνηση και παρουσίαση της μεταπτυχιακής του διατριβής στα "κοινωνικά μέσα και την εκπαίδευση" και μάς προσφέρει τεκμηριωμένες απόψεις για τη χρήση των διαδικτυακών μέσων στο χώρο της εκπαίδευσης. Με την ευκαιρία της ανάρτησης, τον ευχαριστώ ιδιαίτερα που συμπεριέλαβε και το ιστολόγιό μου (σελίδα 103-105) στις περιπτώσεις μελέτης της εργασίας του και με κάνει να προβληματιστώ περαιτέρω για τη σκοποθεσία και την αποτελεσματικότητα του εγχειρήματός μου.\nδιατρβή του Χαράλαμπου Γεωργάκαινα from Eleni Papadopoulou\nPresentation+georgakainas2 from Eleni Papadopoulou\nΑναρτήθηκε από Ελένη Παπαδοπούλου ερανίστρια στις Κυριακή, Ιουνίου 16, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΟι λέξεις που κυκλοφορούν στην περιρρέουσα ατμόσφαιρα της ημέρας ενεργοποίησαν ''στου νου τ' αυλάκια'' αποσπάσματα από ποιήματα και θεατρικά του Μπ. Μπρεχτ.\nΜΠΡΕΧΤ ΜΠΕΡΤΟΛΤ : Από τους σημαντικότερους συγγραφείς του σύγχρονου θεάτρου, γερμανικής καταγωγής. Γεννήθηκε το 1898 στην πόλη Άουγκσμπουργκ της Βαυαρίας. Σπούδασε ιατρική στο Μόναχο και αρχικά εργάστηκε ως νοσοκόμος. Φοιτητής ακόμα, άρχισε να γράφει τα πρώτα του έργα και την περίοδο που εργαζόταν ως νοσοκόμος έγραψε το ποίημα, Θρύλος του νεκρού στρατιώτη και το θεατρικό Βάαλ. Με την επιστροφή του στο Μόναχο άρχισε να καθιερώνεται γράφοντας τα θεατρικά: Ο μικροαστικός γάμος, Ταμπούρλα μεσ’ τη νύχτα, Στη ζούγκλα των πόλεων. Το 1924 εγκαταλείπει το Μόναχο και πηγαίνει στο Βερολίνο. Εκεί γράφει την κωμωδία, Ο άντρας είναι άντρας και παρουσιάζει την Όπερα της πεντάρας που γνώρισε τεράστια επιτυχία. Επίσης, σημαντικά έργα του Μπρεχτ είναι: Η Αγία Ιωάννα των Σφαγείων, Η εξαίρεση κι ο κανόνας και Η Μάνα, έργο που στηρίχθηκε στο ομώνυμο μυθιστόρημα του Γκόργκι. Όταν ο Χίτλερ ανέβηκε στην εξουσία ο Μπρεχτ έφυγε από τη Γερμανία και ύστερα από μιά περιπλάνηση σε διάφορες Ευρωπαϊκές χώρες εγκαταστάθηκε στην Αμερική. Η περίοδος της εξορίας υπήρξε γιά τον γερμανό συγγραφέα, η δημιουργικότερη. Έγραψε εκτός από θεατρικά, διηγήματα και ποιήματα. Το μυθιστόρημα της πεντάρας, Το βίο του Γαλιλαίου, Τη δίκη του Λούκουλου, Η Μάνα κουράγιο και τα παιδιά της, Ο καλός άνθρωπος του Σετσουάν, Ο κύριος Πούντιλα κι ο υπηρέτης του Μάττι, Τα οράματα του Σιμόν Μασάρ, κ.α. Στο Βερολίνο επέστρεψε το 1948 και ίδρυσε τον θίασο «Berliner Ensemble» ο οποίος ανέβασε πολλά από τα έργα του. Τελευταίες δημουργίες του υπήρξαν η διασκευή του Σαιξπηρικού Κοριολάνου και Το συνέδριο των ασπρορουχούδων. Πέθανε το 1956 σε ηλικία 58 ετών.\nΑναρτήθηκε από Ελένη Παπαδοπούλου ερανίστρια στις Τετάρτη, Ιουνίου 12, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΓΝΩΣΤΙΚΟ ΥΠΟΒΑΘΡΟ, ΛΟΓΟΤΕΧΝΙΑ, ΦΙΛΑΝΑΓΝΩΣΙΑ\n...Δύσκολο το τόλμημα να γράψεις για τον Κώστα Βάρναλη. Και γίνεται δυσκολότερο όταν θέλεις να αγγίξεις το κεντρικό ζήτημα στη μελέτη του Βαρναλικού έργου. Γιατί γράφει, πότε γράφει; Γιατί κάποια από τα ποιήματά του ενώ τα δημοσίευσε στον καιρό τους, αργότερα δεν τα συμπεριέλαβε στις συλλογές ποιημάτων που εξέδωσε;\nΤο διάβασα απνευστί μέσα σε μια μέρα! Ο συγγραφέας του, Ηρακλής Κακαβάνης, συνδυάζει τον απλό και κατανοητό λόγο με την επιστημονική-φιλολογική προσέγγιση. Είναι ένα βιβλίο που μάς προσφέρει μια σύγχρονη ματιά στον ''παρεξηγημένο'' ποιητή των Μοιραίων.\nΑναρτήθηκε από Ελένη Παπαδοπούλου ερανίστρια στις Δευτέρα, Ιουνίου 10, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΦΙΕΡΩΜΑΤΑ, ΛΟΓΟΤΕΧΝΙΑ, ΦΙΛΑΝΑΓΝΩΣΙΑ\nΑναρτήθηκε από Ελένη Παπαδοπούλου ερανίστρια στις Κυριακή, Ιουνίου 09, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Ελένη Παπαδοπούλου ερανίστρια στις Τετάρτη, Ιουνίου 05, 2013 Δεν υπάρχουν σχόλια: Σύνδεσμοι σε αυτήν την ανάρτηση\nΤου Τάκη Θεοδωρόπουλου, Καθημερινή, 31.5.13\nΟ Χατζιδάκις μόλις είχε παραιτηθεί από τη διεύθυνση του Τρίτου Προγράμματος• αν δεν κάνω λάθος, είχε δηλώσει ότι απαγορεύει στο κρατικό ραδιόφωνο να μεταδίδει μουσική του, διότι τη μεταδίδει για να την κακοποιήσει. Το ωραίο στην υπόθεση δεν είναι η ίδια η απαγόρευση. Είναι η αιτιολογία. Θυμωμένος όπως ήταν με το τότε κράτος, δήλωνε με τον τρόπο του ότι δεν θέλει να έχει καμία σχέση μαζί τους. Οχι μόνον δεν χρειάζεται το κρατικό ραδιόφωνο, αλλά το θεωρεί και επιβλαβές για το έργο του. Υπερβολές θα μου πείτε. Ωραίες υπερβολές ενός ανθρώπου που ήξερε να υπερασπίζεται την ευαισθησία του όχι μόνον με τη μουσική του, αλλά και με τη δημόσια παρουσία του.\nΤο θυμήθηκα διαβάζοντας πως σε δημοτικό σχολείο η δασκάλα της μουσικής αντιμετώπισε την οργή γονέως αλλά και της διευθύντριας, επειδή έμαθε στα παιδιά να τραγουδούν τον «Κεμάλ». Όπως αποκαλύπτει, ο γονέας διαμαρτυρήθηκε στη διευθύντρια ότι η περί ης ο λόγος ασκεί φιλοτουρκική προπαγάνδα κι εκείνη την κάλεσε σε απολογία, αφού κατάσχεσε τις φωτοτυπίες με τους στίχους του Νίκου Γκάτσου, τις οποίες και έσκισε. Φαντάζομαι ότι αν ζούσαν και το μάθαιναν, ο μεν Γκάτσος θα αδιαφορούσε αρειμανίως, ο δε Χατζιδάκις θα προέβαινε σε δημόσια δήλωση απαγόρευσης ακρόασης της μουσικής του από τη διευθύντρια και τον γονέα λόγω περιορισμένης νοημοσύνης.\nΗ ΜΟΥΣΙΚΗ ΑΠΟΔΟΣΗ ΤΟΥ ΜΑΝΟΥ ΧΑΤΖΗΔΑΚΙ\nΤΟ ΠΟΙΗΜΑ ΤΟΥ ΝΊΚΟΥ ΓΚΑΤΣΟΥ\nΣτης Ανατολής τα μέρη μια φορά κι ένα καιρό\nΣτη Μοσούλη, στη Βασόρα, στην παλιά την χουρμαδιά\nΠικραμένοι κλαίνε τώρα της ερήμου τα παιδιά\nΚι όρκο στον Αλλάχ τους δίνει πως θ’ αλλάξουν οι καιροί\nΑπ' τον Τίγρη στον Ευφράτη κι απ’ τη γη στον ουρανό\nΚαι τον πάνε στον Χαλίφη, να του βάλει τη θηλιά\nΠριν αφήσει στη κρεμάλα, τη στερνή του τη πνοή\nΜα της Δαμασκού τ’ αστέρι, τους κρατούσε συντροφιά\nΣ’ ένα μήνα, σ’ ένα χρόνο, βλέπουν μπρος τους τον Αλλάχ\nΠου από τον ψηλό του θρόνο, λέει στον άμυαλο Σεβάχ\nΑναρτήθηκε από Ελένη Παπαδοπούλου ερανίστρια στις Σάββατο, Ιουνίου 01, 2013 Δεν υπάρχουν σχόλια: Σύνδεσμοι σε αυτήν την ανάρτηση


Είναι οι άντρες πιο "δεσμοφοβικοί" από τις γυναίκες; | e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,899 εγγεγραμμένα μέλη και 2,656,548 μηνύματα σε 84,476 θέματα. Αυτή τη στιγμή μαζί με εσάς απολαμβάνουν το e-steki άλλα 350 άτομα.\nΗμερομηνία έναρξης 22 Αυγούστου 2011\n22 Αυγούστου 2011, 20:03\n22 Αυγούστου 2011, 20:13\n22 Αυγούστου 2011, 20:24\n22 Αυγούστου 2011, 20:29\n22 Αυγούστου 2011, 21:21\nΟ Κώστας αυτή τη στιγμή δεν είναι συνδεδεμένος. Είναι 27 ετών, επαγγέλεται Φοιτητής/τρια και μας γράφει απο Κατερίνη (Πιερία). Έχει γράψει 863 μηνύματα.\n22 Αυγούστου 2011, 21:43\nΟ Kossal έγραψε:\n23 Αυγούστου 2011, 04:00\n23 Αυγούστου 2011, 11:27\n23 Αυγούστου 2011, 11:36\n23 Αυγούστου 2011, 11:37\n23 Αυγούστου 2011, 16:16\nΗ xrisopsaro αυτή τη στιγμή δεν είναι συνδεδεμένη. Είναι 28 ετών, επαγγέλεται Φοιτητής/τρια και μας γράφει απο Αθήνα (Αττική). Έχει γράψει 213 μηνύματα.\n26 Αυγούστου 2011, 12:03\n23 Νοεμβρίου 2018, 09:40\n23 Νοεμβρίου 2018, 10:42\n23 Νοεμβρίου 2018, 17:14\n24 Νοεμβρίου 2018, 22:26\n24 Νοεμβρίου 2018, 22:34


Samsung Galaxy S21 Ultra vs iPhone 12 Pro Max – 🆂🅼🅰🆁🆃🅿🅷🅾🅽🅴🅶🆁🅴🅴🅲🅴\nDate: 18 Ιαν. 2021Author: M. G\nΤο Samsung Galaxy S21 Ultra και το Apple iPhone 12 Pro Max είναι δύο από τα πιο premium τηλέφωνα με μεγάλη οθόνη που μπορεί κανείς να αγοράσει, αλλά ποιες είναι οι διαφορές τους και ποια πλεονεκτήματα έχει το ένα σε σχέση με το άλλο;\nΗ Samsung παρουσίασε επίσημα το Galaxy S21 Ultra και ήρθε η ώρα να το συγκρίνουμε με το iPhone 12 Pro Max . Σε αυτήν τη σύγκριση θα εξετάσουμε τις διαφορές στην οθόνη, τις κάμερες, τα μεγέθη της μπαταρίας, τη φόρτιση, τους επεξεργαστές.\nDisplay – Οθόνη\nΜε γρήγορο ρυθμό ανανέωσης 120Hz, το Galaxy έχει ομαλότερες κινήσεις\nΤόσο το Galaxy S21 Ultra όσο και το iPhone 12 Pro Max έχουν πολύ μεγάλες οθόνες, το Galaxy S21 Ultra έχει ελαφρώς μεγαλύτερη.\nΜέγεθος οθόνης 6,8 «, καμπύλη 6,7 «, επίπεδη\nΤεχνολογία OLED OLED\nΑνάλυση, πυκνότητα 1440 x 3200 pixel, 516ppi 1284 x 2778 pixel, 458ppi\nΡυθμός καρέ 10Hz – 120Hz Dynamic 60Hz\nΜέγιστη φωτεινότητα 1.500 nits 1.200 nits\nΕπιπρόσθετα χαρακτηριστικά Υποστήριξη HDR Υποστήριξη HDR\nΈνα χαρακτηριστικό στοιχείο iPhone είναι η εγκοπή, η οποία στεγάζει τους περίπλοκους αισθητήρες Face ID και την μπροστινή κάμερα, ενώ το Galaxy S21 διαθέτει μια πολύ πιο διακριτή μπροστινή κάμερα οπών διάτρησης που δεν εμποδίζει την προβολή πολυμέσων σας. Είναι εύκολο να συνηθίσετε την εγκοπή iPhone στην καθημερινή, απλή χρήση, αλλά μπορεί να είναι πολύ ενοχλητική όταν παρακολουθείτε βίντεο και ιδιαίτερα όταν παίζετε παιχνίδια. Το Galaxy, από την άλλη πλευρά, έχει μια ελαφρώς καμπύλη οθόνη για ευκολότερη ολίσθηση και έχει επίσης το πλεονέκτημα των λεπτών στεφάνων για μια πιο φουτουριστική εμφάνιση.\nΗ Samsung έχει και μερικά άλλα πλεονεκτήματα: η οθόνη της έχει υψηλότερη ανάλυση για ευκρινέστερη λεπτομέρεια, κάτι ιδιαίτερα αισθητό κατά την ανάγνωση κειμένου. Το πιο σημαντικό, η οθόνη μπορεί να λειτουργεί με ρυθμό ανανέωσης 120Hz, δύο φορές πιο γρήγορα από τα 60Hz στο iPhone, και αυτό καθιστά την κύλιση πιο ομαλή από ό, τι στο iPhone. Αυτός ο γρήγορος ρυθμός ανανέωσης μπορεί να χρησιμοποιηθεί με τη μέγιστη υποστηριζόμενη ανάλυση QHD, ενώ η οθόνη θα προσαρμόσει αυτόματα τον ρυθμό ανανέωσης, οπότε η ταχύτητα 120Hz θα χρησιμοποιηθεί μόνο όταν χρειάζεται, ενώ το υπόλοιπο της οθόνης μπορεί έξυπνα να μεταβεί σε χαμηλότερο και πιο αποδοτικό ρυθμό ανανέωσης (τόσο χαμηλό όσο 10Hz).\nSAMSUNG GALAXY S21 ULTRA – Διαστάσεις\n6,5 x 2,98 x 0,35 ίντσες – 165,1 x 75,6 x 8,9 mm\nΒάρος 229 g\n6,33 χ 3,07 χ 0,29 ίντσες – 160,84 x 78,09 x 7,39 mm\nPerformance – Ταχύτητα\nΤο Galaxy S21 Ultra έρχεται εξοπλισμένο με το πιο πρόσφατο και πιο ισχυρό τσιπ Qualcomm Snapdragon 888 στις Ηνωμένες Πολιτείες, ενώ τα διεθνή μοντέλα θα κυκλοφορήσουν με επεξεργαστή Exynos 2100 κατασκευασμένο από τη Samsung, ο οποίος φέτος αναμένεται να ταιριάξει τελικά με το Snapdragon τόσο σε απόδοση όσο και σε ισχύ αποδοτικότητα. Από την άλλη πλευρά, το iPhone 12 Pro Max χρησιμοποιεί το πασίγνωστο τσιπ Apple A14 Bionic.\nΚαι οι δύο κατασκευαστές χρησιμοποιούν την πιο προηγμένη τεχνολογία που διατίθεται για αυτούς τους επεξεργαστές: κατασκευή 5nm. Στο Αntutu to Galaxy φέρνει 677.900 και το 12 Pro Max 577.532! Το Galaxy, έχει το πλεονέκτημα ενός ενσωματωμένου μόντεμ 5G που θα το κάνει πιο αποτελεσματικό με τη χρήση 5G.\nΌσον αφορά την αποθήκευση, το βασικό μοντέλο Galaxy S21 Ultra ξεκινά από 128 GB ενσωματωμένης μνήμης, ταιριάζοντας με τον αποθηκευτικό χώρο που προσφέρεται στο iPhone 12 Pro Max . Το Galaxy S21 παραλείπει επίσης την υποδοχή κάρτας microSD, όπως και το iPhone, οπότε δεν υπάρχει τρόπος για να επεκτείνετε τον αποθηκευτικό χώρο και στα δύο αυτά τηλέφωνα.\nΦυσικά, και τα δύο τηλέφωνα θα είναι διαθέσιμα σε όλους τους μεγάλους παρόχους σε ολόκληρο τον κόσμο και στις Ηνωμένες Πολιτείες και θα υποστηρίζουν συνδεσιμότητα 5G με όλες τις ζώνες που απαιτούνται για μια συγκεκριμένη αγορά (και οι δύο υποστηρίζουν τύπους 5G sub-6GHz και mmWave στις ΗΠΑ) .\nΔύο κάμερες με τηλεφακό zoom στο Galaxy ενδέχεται να την κάνουν την πιο ευέλικτη κάμερα ζουμ, αλλά το iPhone διαθέτει αισθητήρα LiDAR για AR\nΤο Galaxy S21 Ultra φέρνει ένα νέο στυλ στη μονάδα της κάμερας που τώρα συνδυάζεται με το πλάι του τηλεφώνου, ενώ το iPhone διαθέτει αναγνωρίσιμη επαγωγική εστία στην σχεδίαση για τις κάμερες. Και τα δύο είναι πολύ διακριτά και εύκολα αναγνωρίσιμα, αλλά και τα δύο διαθέτουν υπερυψωμένα περιθώρια κάμερας, οπότε και τα δύο τηλέφωνα θα ταλαντεύονται αν τα αφήσετε σε ένα τραπέζι χωρίς θήκη.\nΕκτός από τις διαφορές στο στυλ, υπάρχουν μερικές μεγάλες διαφορές στο μέγεθος και τις προδιαγραφές των φωτογραφικών μηχανών.\nΤο Galaxy έχει με μια πρώτη ματιά το πάνω χέρι με δύο τηλεφακούς κάμερες, ενώ το iPhone διαθέτει μόνο έναν τηλεφακό. Στο Galaxy, έχετε έναν φακό periscope, με δυνατότητα zoom μεγάλου εύρους, 10X, από τον φακό zoom 5X του Note 20 Ultra.\nΠάνω από τον περισκόπιο φακό, το S21 Ultra προσθέτει επίσης μια δευτερεύουσα κάμερα ζουμ, η οποία είναι ένας φακός ζουμ 3Χ μικρής εμβέλειας. Σε συνδυασμό, αυτές οι δύο κάμερες καθιστούν το Galaxy σαφώς το ανώτερο, στις μακρινές λήψεις.\nΚύρια κάμερα Φακός 108MP, 24mm f / 1.8 με OIS Κάμερα 12MP, 26mm f / 1.7 με σταθεροποίηση αλλαγής αισθητήρα\nΔευτερεύουσα κάμερα 12MP εξαιρετικά ευρεία, 13 mm 12MP εξαιρετικά ευρεία, 13 mm\nΤρίτη κάμερα Τηλεφακός zoom 10MP, 3X (72mm, f / 2.4) με OIS Τηλεφακός ζουμ 12MP, 2,5X (65mm) με OIS\nΤέταρτη κάμερα 10MP, 10X zoom periscope lens (240mm, f / 4.9) με OIS –\nΠρόσθετοι αισθητήρες Αυτόματη εστίαση λέιζερ Αισθητήρας LiDAR\nΕίναι ενδιαφέρον ότι το Galaxy, υιοθετεί κύρια κάμερα με φακό 24 mm έναντι φακού 26 mm στο iPhone. Αυτό μπορεί να μην ακούγεται σαν μια τεράστια διαφορά, αλλά οδηγεί σε μια ευρύτερη προοπτική για λήψεις με την κύρια κάμερα.\nΤόσο το Galaxy όσο και το iPhone διαθέτουν εξαιρετικά ευρυγώνιο φακό, οπότε έχουμε ισοπαλία σε αυτό το μέτωπο. Όσον αφορά την εστίαση, το Galaxy διαθέτει ένα σύστημα αυτόματης εστίασης με λέιζερ που θα βοηθήσει στην επίλυση προβλημάτων εστίασης που έχουμε δει σε προηγούμενα τηλέφωνα Galaxy, και το iPhone από την πλευρά του, διαθέτει έναν αισθητήρα LiDAR που βοηθά επίσης να κλειδώσει την εστίαση πιο γρήγορα σε χαμηλό φωτισμό.\nΑπό την πλευρά του βίντεο, το S21 Ultra προσθέτει επίσης εγγραφή βίντεο 8K στα 30fps, ενώ το iPhone 12 Pro Max μπορεί να κάνει βίντεο 4K, αλλά υποστηρίζει το πρότυπο Dolby HDR για πιο πλούσια χρώματα. Με το 8K έχετε πολύ πιο καθαρή λεπτομέρεια, ενώ η επιλογή HDR στο iPhone σας δίνει υψηλότερο δυναμικό εύρος, οπότε και οι δύο έχουν τα δικά τους μοναδικά πλεονεκτήματα.\nΌσον αφορά την ποιότητα εικόνας, θα είμαστε επιφυλακτικοί μέχρι να δοκιμάσει και τα δύο τηλέφωνα το Dxomark, ο απόλυτος ειδικός στις κάμερες κινητών.\nΔιάρκεια ζωής μπαταρίας και ταχύτητες φόρτισης\n5.000 mAh (Galaxy S21 Ultra) έναντι 3.687 mAh (iPhone 12 Pro Max)\nΤέλος, τα δύο κινητά, διαφέρουν επίσης στο μέγεθος της μπαταρίας τους. Τα Galaxy, έρχονται πάντα με μεγαλύτερες μπαταρίες από τα iPhone και το S21 Ultra δεν αποτελεί εξαίρεση. Θα έρθει με μια μπαταρία 5.000 mAh, σε σύγκριση με μια μπαταρία 3.687 mAh στο iPhone. Αυτό σημαίνει ότι το Galaxy έχει σχεδόν 50% μεγαλύτερη χωρητικότητα μπαταρίας από το iPhone!\nΜην περιμένετε αυτό να σχετίζεται άμεσα με τη βελτίωση της διάρκειας ζωής της μπαταρίας κατά 50%, αλλά περιμένουμε ότι το Galaxy μάλλον θα ξεπεράσει το iPhone στο τμήμα αντοχής της μπαταρίας.\nΓια φόρτιση, το iPhone 12 Pro Max υποστηρίζει ταχύτητες έως και 20W, ενώ το Galaxy S21 Ultra αναμένεται να υποστηρίζει οριακά ταχύτερες, 25W ταχύτητες φόρτισης. Το iPhone ήταν επίσης το πρώτο mainstream τηλέφωνο που κυκλοφόρησε χωρίς φορτιστή και το S21 Ultra είναι το πρώτο μεγάλο τηλέφωνο Android που ακολούθησε αυτήν την ατυχή για τους καταναλωτές κίνηση. Αυτό μάλιστα, χωρίς ανάλογη μείωση της τιμής.\nΚαι τα δύο τηλέφωνα υποστηρίζουν επίσης ασύρματη φόρτιση σε ταχύτητες έως και 15W με συμβατό φορτιστή. Το iPhone ξεχωρίζει εδώ με τη νέα του τεχνολογία MagSafe, έτσι ώστε το τηλέφωνο να μπορεί μαγνητικά και με ασφάλεια να φορτώνει φορτιστές και αξεσουάρ, κάτι που αν και υπάρχει σε άλλες Android ναυαρχίδες, δεν το έχετε στο Galaxy.\nΑυτό που δεν μπορεί να κάνει το iPhone είναι η αντίστροφη ασύρματη φόρτιση, ενώ η Samsung έχει αυτήν την επιλογή, ώστε να μπορείτε να τοποθετήσετε το Galaxy Buds Pro για παράδειγμα και να τα φορτίσετε γρήγορα χρησιμοποιώντας το τηλέφωνό σας Galaxy ως ασύρματο power bank.\nΤελευταίο αλλά όχι λιγότερο σημαντικό, είναι οι τιμές. Οι συνθήκες της αγοράς φέτος ανάγκασαν τη Samsung να μειώσει τις κορυφαίες τιμές τηλεφώνου της. Το 2020, η Samsung κυκλοφόρησε την ναυαρχίδα της S20 Ultra σε υπερβολική τιμή 1.400 $, ενώ το φετινό Galaxy S21 Ultra ξεκινά σε πιο λογική τιμή ξεκινώντας από 1.200 $, το οποίο εξακολουθεί να είναι λίγο πιο ακριβό από το iPhone 12 Pro Max.\nSamsung Galaxy S21 Ultra 5G – 1.099€ για μοντέλο 128 GB, 1.299€ για 256 GB, 1.479€ για 512 GB\nApple iPhone 12 Pro Max – 1.339€ για μοντέλο 128 GB, 1.499€ για 256 GB, 1.749€ για 512 GB\nΤέλος, οι προπαραγγελίες για το Galaxy S21 Ultra ξεκινούν στις 14 Ιανουαρίου, με ημερομηνία κυκλοφορίας για τις 29 Ιανουαρίου.\nΠροηγούμενο Προηγούμενο άρθρο: Πώς να σταματήσετε τα παιδιά να μιλούν σε ξένους στο Nintendo Switch\nΕπόμενη Επόμενο άρθρο: Hibernation: Η νέα λειτουργία αδρανοποίησης του Android, μειώνει το μέγεθος των εφαρμογών


Δημοσιεύθηκε : Πέμπτη, 11 Φεβρουαρίου 2016 23:03\nΤο ταξίδι στη ζωή, στις σκέψεις, στην ιδιοσυγκρασία του αγαπημένου Καββαδία ξεκίνησε το Σάββατο στις πέντε και μισή το απόγευμα στο θέατρο Badminton.\nΠλήθος κόσμου έχει αγκαλιάσει αυτές τις λίγες παραστάσεις, όπου, με τη ματιά και την καρδιά του Μικρούτσικου, περνάμε λίγες ώρες προσπαθώντας να καταλάβουμε, να βιώσουμε, να ανακαλύψουμε τον άνθρωπο πίσω από τα ποιήματα, το συγγραφέα της «Βάρδιας». Μέσα στο πετσί μας βρίσκεται το άλμπουμ που είχε βγει το 1979, «Ο Σταυρός του Νότου»… Ποιήματα του Καββαδία μελοποιημένα από το Θάνο Μικρούτσικο και τραγουδισμένα από το Βασίλη Παπακωνσταντίνου, το Γιάννη Κούτρα και την Αιμιλία Σαρρή. Δεν ήταν δύσκολο να απορροφήσουμε από το πρώτο λεπτό αυτό που συνέβαινε. Ανατριχιαστικοί και στοχαστικοί οι διάλογοι, τα τραγούδια δοσμένα με απαράμιλλο πάθος και ο αγαπημένος Θάνος στο πιάνο του να σε ανατριχιάζει.\nΣτο ρόλο του Καββαδία ένας από τους πιο συνταρακτικούς ηθοποιούς, ο Στέλιος Μάινας, μας «ταξίδεψε», μας γοήτευσε. Ο Σταύρος Ζαλμάς στο ρόλο του καπετάνιου και επιστήθιου φίλου του Καββαδία, «βοήθησε» στο ξετύλιγμα αυτού του πολύπλοκου ανθρώπου. Ζωντάνεψε μπροστά μας ο δικός μας ήρωας των θαλασσών.\nΠόσα έμαθα μέσα σε ένα απόγευμα! Πόσες ιστορίες κρύβονται πίσω από τους στίχους των ποιημάτων του. Πόσα λιμάνια και πόσοι άνθρωποι πέρασαν και σημάδεψαν τη ζωή του. Ο «Κόλιας», όπως ήταν το παρατσούκλι του μεταξύ των συντρόφων του ναυτικών, ταξίδεψε τριάντα ολόκληρα χρόνια. Η θάλασσα ήταν το σπίτι του, η καμπίνα του το γιατάκι του.\nΆραγε τι ρόλο παίζει ο Μπωντλαίρ στην παράσταση και στη συνείδησή του; Οι γυναίκες τι ρόλο έπαιξαν στη ζωή του; Ποια η ώθηση και ποια η ανάγκη να γράψει τα ποιήματά του;\nΗ παράσταση ήταν εντυπωσιακή. Θα τολμούσα να πω πως είναι ό,τι καλύτερο έχω δει τα τελευταία χρόνια. Εκπληκτικοί χορευτές, τραγουδιστές και ηθοποιοί μας έκαναν πολλές φορές να ανατριχιάσουμε από τη συγκίνηση. Για τη Ρίτα Αντωνοπούλου ένα μόνο θα πω. Μπράβο, κορίτσι μου για το «βαρύ» φορτίο που κουβάλησες! Για άλλη μια φορά το ταλέντο σου ζέστανε την αίθουσα και το χρώμα της φωνής σου, αυτή η γλυκιά σου βραχνάδα, μας συγκλόνισε!\nΤο εγχείρημα πέτυχε και τυχεροί όσοι το είδαμε και όσοι θα προλάβουν να το δουν έως 14 Φεβρουαρίου στην Αθήνα και στη Θεσσαλονίκη από 4 μέχρι 14 Μαρτίου 2016.\n«Γιε μου, πού πας;\nΜάνα, θα πάω στα καράβια»!


Ο ΧΑΦΙΕΣ: Με τα μυαλά που κουβαλάς, κλάφτα Κυριάκο…\nΜε τα μυαλά που κουβαλάς, κλάφτα Κυριάκο…\nΜετά την πρόσφατη αναφορά του Κυριάκου Μητσοτάκη στη Βουλή για τον εξωγήινο που… κατοικοεδρεύει στον Υμηττό και πείθει νέα παιδιά να κάνουν αλλαγή φύλου, δεν είχα άλλη επιλογή.\nΗ περιέργειά μου «χτύπησε κόκκινο». Κίνησα, λοιπόν, για τον Υμηττό, μήπως σταθώ τυχερός και συναντήσω αυτόν τον… σοφό εξωγήινο, που τα λέει τόσο ωραία και πειστικά, ώστε να κάνει\nτους νέους να αλλάζουν ακόμα και φύλο. Και τα κατάφερα, για καλή μου τύχη… Τον συνάντησα κι εγώ!\nΚαθήσαμε, λοιπόν, με τον εξωγήινο, και τα είπαμε για λίγο. Και μου είπε, Κυριάκο, ότι δεν πρόκειται να κερδίσεις τις εκλογές όχι το 2018 ή το 2019, αλλά ακόμα κι αν γίνουν το… 3018 ή το 3019.\nΞέρεις γιατί; Γιατί, εάν σε ένα τόσο σοβαρό ζήτημα, όπως η αλλαγή φύλου, πηγαίνεις στη Βουλή με επιχείρημα… τους εξωγήινους, με ποια επιχειρήματα θα αντιμετωπίσεις αύριο-μεθαύριο, ως πρωθυπουργός, τους Ευρωπαίους «εταίρους» της χώρας και θα τους πείσεις ότι χρειάζεται αλλαγή στο μείγμα της εφαρμοζόμενης πολιτικής στην Ελλάδα και ότι είσαι εσύ αυτός που έχει τη λύση;\nΜου είπε, ακόμα, ο εξωγήινος, ότι εσύ, Κυριάκο, είσαι ένας άνθρωπος σοβαρός, μετρημένος, μορφωμένος, με ένα επίπεδο πολιτικού λόγου και σκέψης -ασχέτως εάν κανείς συμφωνεί ή διαφωνεί με αυτό.\nΚαι πως, όταν σου φέρνουν οι επικοινωνιολόγοι σου την ομιλία σου για την αλλαγή φύλου στη Βουλή και την διαβάζεις και την προβάρεις, και διαπιστώνεις ότι γράφει μέσα για «ένα παιδί, που ζήτησε αλλαγή φύλου, επειδή ανέβηκε στον Υμηττό και του το είπε ένας εξωγήινος», θα έπρεπε αυτομάτως να βάλεις «βέτο» ότι κάτι τέτοιο δεν πρόκειται να το πεις -τουλάχιστον, όχι από το βήμα της Βουλής.\nΠες το ένα βράδυ σε μια παρέα φίλων, για να «σκάσετε» στα γέλια και να κάνετε… χαβαλέ. Αλλά όχι, αν θες να γίνεις κάποια μέρα πρωθυπουργός, μην το πεις στην Ολομέλεια της Βουλής, την ώρα που σε παρακολουθεί όλη η Ελλάδα… Την ώρα που απαξιώνεις τον πολιτικό σου αντίπαλο για το επίπεδο στο οποίο έχει ρίξει την πολιτική ζωή και τον πολιτικό λόγο, μην πέφτεις εσύ ακόμα πιο χαμηλά… Ανυψώσου.\nΓιατί, αλήθεια, εάν δεν μπορείς να επιβληθείς στους συμβουλάτορές σου, οι οποίοι προφανώς θεώρησαν «έξυπνο» να ακουστεί μια τέτοια ατάκα στη Βουλή, πώς θα μπορέσεις να διαπραγματευτείς, κάποια στιγμή, για το μέλλον της χώρας;\nΚαι πώς θα καταφέρεις να επιβάλλεις τη δική σου άποψη και θέση; Με επιχειρήματα τύπου… εξωγήινου; Εκτός και αν δεν είναι θέμα επιβολής, αλλά κάτι που πιστεύεις και ο ίδιος…\nΘα μου πείτε, οι φανατικοί υποστηρικτές της ΝΔ και όσοι έχετε «ποντάρει τα ρέστα σας» σε μια επικράτηση του κόμματος της αξιωματικής αντιπολίτευσης στις επόμενες εκλογές, όποτε και αν γίνουν, ότι «πιάνομαι» από μια φράση του κ. Μητσοτάκη και, εξ αυτής ορμώμενος, εικάζω ότι δεν πρόκειται να γίνει πρωθυπουργός, όταν όλες οι δημοσκοπήσεις, για παράδειγμα, υποδεικνύουν το αντίθετο.\nΕπιτρέψτε μου, αλλά δεν είναι μόνο αυτό…\nΕίναι, για να ασχοληθούμε μόνο με όσα έγιναν αυτή την εβδομάδα στο κόμμα της Πειραιώς, και ο διορισμός, για παράδειγμα, της πρώην δημοσιογράφου και νυν ευρωβουλευτού, Μαρίας Σπυράκη, στη θέση της εκπροσώπου Τύπου του κόμματος.\nΚαι όχι, δεν έχω τίποτα με την κυρία Σπυράκη. Αλλά, αλήθεια, όταν απέναντί σου έχεις… Καρανίκες, πώς μπορεί η «απάντησή» σου να είναι ένα στέλεχος, που θα παραμείνει μεν στην Ευρωβουλή -και θα συνεχίσει να εισπράττει τον παχυλό μισθό του ευρωβουλευτή- αλλά θα ασκεί και τα καθήκοντα του εκπροσώπου Τύπου; Πιστεύεις πραγματικά ότι έτσι διαφοροποιείσαι από τον πολιτικό σου αντίπαλο ή μήπως είναι αυτή η αντίληψή σου περί… αριστείας;\nΞεχάστηκα, όμως, και κάποια στιγμή έπρεπε να φύγω από τον Υμηττό. Καλή παρέα ο εξωγήινος, σοφά τα λόγια του, αλλά έβαλε ψύχρα πάνω στο βουνό…\nΚαθώς έπαιρνα το δρόμο της επιστροφής, με «ξεπροβόδισε», λέγοντάς μου:\n«Οι πραγματικοί φίλοι δεν είναι εκείνοι που σου χαϊδεύουν τ’ αυτιά, αλλά εκείνοι που στα τραβάνε. Δεν είναι εκείνοι που σου λένε όσα θέλεις ν’ ακούσεις, αλλά εκείνοι που δεν θα διστάσουν να σου πουν τις πιο ωμές αλήθειες. Δεν είναι οι… αυλοκόλακες, αλλά εκείνοι που ίσως λογίζεις ως εχθρούς σου».\nΤι να εννοούσε, άραγε, Κυριάκο; Μήπως κατάλαβες εσύ;


2|03|2021 | 10:20\nΚαμιά αποδοκιμασία για τις θέσεις Βερέμη! Έχασε την ψυχραιμία του και χυδαιολογεί εναντίον της «δημοκρατίας» ο… κ. καθηγητής\nΞέφυγε από τα όρια ο επίτιμος καθηγητής του Πανεπιστημίου Αθηνών και αντιπρόεδρος του ΕΛΙΑΜΕΠ Θάνος Βερέμης, επειδή όσα… δημοσίως είπε αναπαρήχθησαν και σχολιάστηκαν από την εφημερίδα μας.\nΑντί όμως ο κ. Βερέμης να εξηγήσει τι είπε, αντί να μας διευκρινίσει ποια η χρησιμότητα για τη χώρα μας αυτών που παρουσίασε ως τετελεσμένα γεγονότα, αντέδρασε με τρόπο ακατανόητο για δημόσιο πρόσωπο, και μάλιστα σε θέση σαν αυτή που κατέχει. Η «δημοκρατία» δημοσιεύει τα λεγόμενα του κ. Βερέμη όπως μεταδόθηκαν χθες βράδυ στην εκπομπή του Στέργιου Καλόγηρου στη Βεργίνα Τηλεόραση.\nΠέρα από την επίθεση στον Στέργιο Καλόγηρο, χυδαίοι ήταν και οι χαρακτηρισμοί κατά του εκδότη της «δημοκρατίας» Ι. Φιλιππάκη. Μια επίθεση που αποδεικνύει ότι η εφημερίδα μας «χαλάει τη σούπα» όλων αυτών που θα ήθελαν εν κρυπτώ να διαχειρίζονται τα εθνικά μας θέματα καταπώς φαντάζονται ότι θα είναι το «ευκταίο».\nΌ,τι, πάντως, και εάν δηλώνει ο ίδιος, είναι προφανές ότι έχει χάσει την ψυχραιμία του και επιτίθεται κατά πάντων, πιστεύοντας ότι με μειωτικούς και χυδαίους χαρακτηρισμούς θα απαξιώσει την κριτική που ασκείται σε όσα δημοσίως είπε, επιλέγοντας όχι να απαντήσει επί της ουσίας αλλά με ad hominem επιθέσεις. Στάση που σαφώς δεν ταιριάζει σε έναν άνθρωπο ο οποίος, μεταξύ άλλων, είναι και καθηγητής νέων που θέλουν να εντρυφήσουν στην επιστήμη του.\n«Είστε βλάκες, φυλλάδα και δημοσιογράφοι της καρπαζιάς» ανέφερε\nΠαρά τις προσπάθειες του Στέργιου Καλόγηρου να συνεχιστεί η κουβέντα, ο Θάνος Βερέμης επέμεινε: «Όχι, πείτε μου. Σας παρακαλώ. Απαντήστε μου σε αυτή την ερώτηση». Αν και ο δημοσιογράφος προσπάθησε να απαντήσει, ο κ. Βερέμης επέμεινε στον μονόλογό του, λέγοντας: «Μπήκε ένας άνθρωπος να του φάνε το σπίτι. Τι κάνει; Παίρνει ένα τουφέκι και ορμάει».\nΌταν ο κ. Καλόγηρος τόλμηξε να θίξει το ζήτημα του ΕΛΙΑΜΕΠ, αναφέροντας ότι στον συγκεκριμένο οργανισμό, στον οποίο είναι αντιπρόεδρος ο κ. Βερέμης, «έχετε κάποιες απόψεις και με άλλες συμφωνούμε, με άλλες διαφωνούμε», ο καθηγητής επέμεινε στον επιθετικό του τόνο: «Με ποιες διαφωνείτε; Πείτε μου να ξέρω με ποιες διαφωνείτε». Και παρότι ακόμα μία φορά ο κ. Καλόγηρος πήγε να του απαντήσει λέγοντας: «Κοιτάξτε, εγώ διαφωνώ με τον τρόπο που το είπατε. Θεωρώ ότι το ΕΛΙΑΜΕΠ δεν έχει τις απόψεις που πρέπει να εκφράζονται για τον ελληνικό λαό. Έχετε κάποιες…», ο Θάνος Βερέμης τον διέκοψε με εμφανή σαρκαστικό τόνο ακόμα μία φορά: «Ποιες είναι αυτές; Για πείτε μου να ξέρω και εγώ για να μάθω, να αλλάξω. Πείτε μου να ξέρω και εγώ, γιατί δεν ξέρω».


Πρώτο Μπουκάλι Με Λαβές150ml As You - Orchestra GR\nΠρώτο Μπουκάλι Με Λαβές150ml As You\nΠρώτο Μπουκάλι Με Λαβές150ml As You - Suavinex\nΚΩΔ. : PREWO9\nΠρακτικό με το εύκαμπτο στόμιο σιλικόνης και αφαιρούμενες λαβές, αυτό το ποτήρι είναι ιδανικό για το μωρό σας από 4 μήνες! Μπορεί να αρχίσει να μαθαίνει ...\nΠρακτικό με το εύκαμπτο στόμιο σιλικόνης και αφαιρούμενες λαβές, αυτό το ποτήρι είναι ιδανικό για το μωρό σας από 4 μήνες! Μπορεί να αρχίσει να μαθαίνει να πίνει σαν ενήλικας με αυτό το κύπελλο λόγω της εργονομική λαβής του και της καλής πρόσφυσης. Τεχνικά χαρακτηριστικά:Ηλικία: 4m +Χωρητικότητα: 150 ml. - Χωρίς BPA. - Τυχαίο χρώμα.


Πιρς Μπρόσναν: Ο πατέρας που δεν είχε και οι γυναίκες που θρήνησε (vid) - CNN.gr\nΤρίτη, 11 Απριλίου 2017 15:04\nΜαζί έχουν έναν γιο τον 33χρονο Σιν, ενώ ο Μπρόσναν είχε υιοθετήσει την Σάρλοτ και τον Κρίστοφερ, παιδιά της Χάρις από τον πρώτο της γάμο, όπως αναφέρει το ΑΠΕ-ΜΠΕ.\n"Είδα τον Τομ μόνο μία φορά" είπε και πρόσθεσε ότι θα ήθελε να είχε περάσει περισσότερο χρόνο με τον πατέρα του. "Το πατρικό ένστικτο που έχω είναι καθαρά δικό μου. Δεν έχει αναφορά στο παρελθόν μου, διότι δεν υπήρχε κανείς" συμπλήρωσε.\nΗ εξομολόγηση του Μπρόσναν εδώ.\nΨΥΧΑΓΩΓΙΑ\t· ΠΙΡΣ ΜΠΡΟΣΝΑΝ\t· ΗΘΟΠΟΙΟΣ\t· ΤΡΑΓΩΔΙΑ\t· ΣΥΝΕΝΤΕΥΞΗ\t· ΠΕΡΙΟΔΙΚΟ\t· ΧΟΛΙΓΟΥΝΤ\t· ΤΖΕΙΜΣ ΜΠΟΝΤ\t· 007\t· ΚΑΡΚΙΝΟΣ


Home / ΔΙΕΘΝΗ / ΚΟΣΜΟΣ / Τούρκος κακοποιός γλίτωσε την απέλαση γιατί...\nΜια περίεργη υπόθεση και μια ακόμη πιο αλλόκοτη απόφαση των δικαστικών αρχών στη Βρετανία φέρνει στο φως η εφημερίδα «The Sun». Φαίνεται πως Τούρκος υπήκοος, που είχε εμπλακεί σε σωρεία εγκληματικών ενεργειών στη χώρα, απέφευγε την απέλαση με την αιτιολογία πως συμμετείχε σε ιδιαίτερα γνωστή και δραστήρια συμμορία.\nΓια την ακρίβεια, ο δικαστής είχε κρίνει πως το γεγονός πως ο Τούρκος ανήκει στην Get Money Gang, μια από τις πιο επικίνδυνες συμμορίες στο Λονδίνο, έδειχνε πως είχε ενσωματωθεί «κοινωνικά και πολιτισμικά».\nΟ 29χρονος Τούρκος Τόλγκα Μπινμπούγκα βρέθηκε στη Μεγάλη Βρετανία από την περίοδο που ήταν μόλις 9 ετών. Ωστόσο, για αδιευκρίνιστους λόγους δεν υπέβαλλε ποτέ αίτημα υπηκοότητας και παρέμενε με το στάτους του αλλοδαπού στη χώρα. Στο μεταξύ η δράση του περιελάμβανε κλοπές, ληστείες, κατοχή ναρκωτικών και επιθέσεις.\nΗ συμμορία ως μέσο «κοινωνικής ενσωμάτωσης»\nΌταν η αρμόδια υπηρεσία ξεκίνησε διαδικασίες απέλασής του, οι δικηγόροι του Τούρκου 29χρονου άσκησαν έφεση, υποστηρίζοντας πως ο πελάτης ήταν «ντόπιος κακοποιός». Ο δικαστής που ανέλαβε να εξετάσει την υπόθεση το 2016, συμφώνησε με τους εκπροσώπους του Τούρκου ληστή.\n«Είναι λυπηρό πως σε περιοχές του Λονδίνου, η κουλτούρα των συμμοριών είναι αποδεκτή και ευρέως διαδεδομένη σε πολλούς νέους» σημείωνε τότε και πρόσθετε: «Κατά την άποψή μου, καταλήγω στο θλιβερό συμπέρασμα πως η σχέση του Μπινμπούγκα με τη συμμορία αυτή είναι ένα καλό παράδειγμα της ενσωμάτωσής του σε μια δυσάρεστη πτυχή της ζωής στη Μεγάλη Βρετανία».\nΟ Τούρκος άλλωστε είχε υποστηρίξει πως δεν έχει κανέναν πλέον στην Τουρκία και ο μόνος συγγενής του είναι η 73χρονη γιαγιά του. Εδώ και τρία χρόνια, η απόφαση αυτή δεν καταγγέλθηκε ποτέ. Το 2017, έγινε και πάλι προσπάθεια απέλασης, ωστόσο οι δικηγόροι του Μπινμπούγκα επιχείρησαν να ανατρέψουν τα σχέδια των αρχών.\nΣε διαδικασία απέλασης ο Τούρκος\nΗ υπόθεση σερνόταν μέχρι την περασμένη εβδομάδα, όταν και τελικά απορρίφθηκαν οι αιτιάσεις της υπεράσπισης του Τούρκου. Σύμφωνα με το δημοσίευμα της The Sun, είναι πολύ πιθανό η απέλασή του να πραγματοποιήθηκε ήδη τη Δευτέρα.\nΜεθυσμένη επιβάτης βρίζοντας τους πάντες γύρισε και τους τα έδειξε όλα... κάνοντας twerking!(βίντεο)


Η Fletcher μετατρέπει το «I Kissed A Girl» σε έναν ύμνο για τη νέα γενιά – News Web Radio\nΗ Fletcher μετατρέπει το «I Kissed A Girl» σε έναν ύμνο για τη νέα γενιά\nWritten by nikos on 17 Οκτωβρίου 2021\nΑκούστε την ευφάνταστη διασκευή της Fletcher.\nΗ Fletcher παρουσιάζει το μεθυστικό single της «Girls Girls Girls», μια τολμηρή επανεκτέλεση της πρωτοποριακής επιτυχίας «I Kissed A Girl» της Katy Perry που κυκλοφορεί από την Capitol Records / Universal Music.\nΜε την έγκριση της Katy Perry, το «Girls Girls Girls» συνεχίζει την κληρονομιά του αρχικού τραγουδιού, που αποτέλεσε βασική δύναμη για την ανάδειξη της LGBTQ+ στο προσκήνιο του mainstream.\nΕνώ το mega-hit του 2008 αφορούσε τη σεξουαλική περιέργεια και την ενδυνάμωση, η Fletcher πήρε την απόφαση να γιορτάσει την queer ταυτότητά της εξίσου δυνατά με τη σεξουαλική της έκφραση, αναγνωρίζοντας ότι «δεν είναι μία φάση», σε αντίθεση με όσα μπορεί να λένε οι άλλοι.\nΣε παραγωγή του Kito (συνεργάτης της στο χρυσό τραγούδι «Bitter»), το «Girls Girls Girls» εδραιώνει τη Fletcher ανάμεσα στα πιο συναρπαστικά queer είδωλα της γενιάς της.\nΜε τους στίχους του ρεφρέν του να προέρχονται εν μέρει από το «I Kissed A Girl», το τραγούδι αποτίει φόρο τιμής στην Katy Perry, αφήνοντας παράλληλα τις χαρακτηριστικές ευαισθησίες της Fletcher να λάμψουν. Για το λόγο αυτό, το «Girls Girls Girls» ξεδιπλώνεται σε έναν μινιμαλιστικό alt-pop ήχο, αναδεικνύοντας τελικά τη μαγική ερμηνεία της και τον λεπτομερή και αβίαστο τρόπο να αφηγείται ιστορίες.\nΌπως αποκαλύπτει η Fletcher, το «I Kissed A Girl» έπαιξε καθοριστικό ρόλο στην ενηλικίωσή της και την ανακάλυψη της ταυτότητάς της.\n«Θυμάμαι ότι η μητέρα μου με άφηνε στο σχολείο μια μέρα του 2008 και το “I Kissed A Girl” έπαιζε στο ραδιόφωνο και η μητέρα μου κοκάλωσε με τους στίχους. Είχα αυτή τη στιγμή στο μυαλό μου που σκέφτηκα: “Γαμώτο, νομίζω ότι μπορεί να μου αρέσουν τα κορίτσια”», θυμάται.\n«Κατά πολλούς τρόπους, αυτό το τραγούδι αποτέλεσε πραγματικά την αρχή ενός δια βίου ταξιδιού εξερεύνησης του εαυτού μου για να συνειδητοποιήσω την ομοφυλοφιλία μου και να αποκτήσω την ικανότητα να εκφράζω την αλήθεια μου με έναν τολμηρό και ειλικρινή τρόπο. Το “Girls Girls Girls Girls” είναι η ελευθερία και η γιορτή που λαχταρούσα σε όλη μου τη ζωή και ένας τρόπος για να μοιραστώ τη δική μου άποψη και το δικό μου ταξίδι, τιμώντας παράλληλα ένα τραγούδι που μου έδωσε τη δύναμη να το ξεκινήσω», περιγράφει.\nΤο «Girls Girls Girls» έχει ήδη εξάψει τη φαντασία του κοινού χάρη σε μερικά viral clips που έχουν ήδη εμφανιστεί στο Tik Tok.\nΕίναι το επόμενο τραγούδι της Fletcher μετά το «Healing» της Fletcher, το οποίο κυκλοφόρησε τον Ιούνιο και χαρακτηρίστηκε από το NME ως «μία ωδή στην ανάκτηση της εσωτερικής δύναμης». Εν τω μεταξύ, το δυναμικό music video για το «Healing» (που σκηνοθέτησαν μαζί η Fletcher και η Ava Rikki) ενέπνευσε το V Magazine να δηλώσει ότι «η Fletcher δεν είναι απλώς μια pop star αλλά και μια καλλιτέχνιδα και αυτό το μουσικό βίντεο είναι η απόδειξη».\nΤον τελευταίο χρόνο, η Fletcher έχει κερδίσει επίσης τις εντυπώσεις με τραγούδια όπως το «Bitter», μια επιτυχία που έχει γίνει χρυσή και έχει συγκεντρώσει πάνω από 175 εκατομμύρια streams μέχρι σήμερα.\nΤο «Bitter» συμπεριλαμβάνεται στο EP «THE S(EX) TAPES» της Fletcher, μια συλλογή από μαγευτικά και μελαγχολικά pop τραγούδια που αναφέρονται στην αναζήτηση του άλλου σου μισού και την ανάγκη να ανακαλύψεις τα κομμάτια του εαυτού σου που παραμένουν άγνωστα. Αμέσως μετά την άφιξή του, τον Σεπτέμβριο του 2020, το EP εισέπραξε εγκωμιαστικά σχόλια από μέσα ενημέρωσης όπως τα Nylon, Teen Vogue, PAPER, SPIN, τα οποία σημείωσαν ότι «δεν υπάρχουν κανόνες στη μουσική της Fletcher».


Trend ιδέα: Γλαστρα με κάκτους από βότσαλα | ΤΕΧΝΟΤΡΟΠΙΕΣ\nDIY Διακόσμηση Μπαλκόνι - Βεράντα\nEva September 15th, 2014 1 Comment\nΣήμερα βρήκαμε για σας μια πολυ όμορφη και πρωτότυπη ιδέα που θα σας ενθουσιάσει. Γλαστρα με κάκτους από βότσαλα. Για να δημιουργήσετε κάκτους με βότσαλα, θα χρειαστείτε ακρυλικό χρώμα σε αποχρώσεις του πράσινου, και λευκο, βούρτσα και βότσαλα από το ποτάμι ή τη θάλασσα. Επίπλέον πλεονέκτημα τα κακτάκια αυτά δεν τσιμπάνε και δεν χρειάζονται ποτέ πότισμα.\ndiy κατασκευές, Γλαστρα με κάκτους, κάκτοι με βότσαλα


Christos Yiannaras | 30 Dec 2007\nΙσως η υπερβολή προπαγανδισμού των ψευδαισθήσεων να προκαλεί τα αφυπνιστικά ερωτήματα: Τι είναι αλήθεια ο χρόνος; Συμβατική η αρίθμηση, αλλά ποιο πραγματικά το αριθμούμενο; Ζούμε τα πάντα σαν «ροή» από το πριν στο μετά, την πραγματικότητα σαν ενεργούμενο γίγνεσθαι που καταπίνει το παρελθόν γεννώντας αδιάκοπα μέλλον. Μετράμε ρεαλιστικά τον χρόνο όχι τόσο με Πρωτοχρονιές όσο στο ίδιο μας το κορμί: Τον μετράμε με το ανάστημα από του παιδιού στου έφηβου, από του έφηβου στου ενήλικα, με το σφρίγος, την αλκή και τη βαθμιαία κάμψη, ψηλαφούμε τον χρόνο στην ανεπαίσθητη φθορά, σε ρυτίδες, γκρίζα μαλλιά, άσπρα μαλλιά, τον μετράμε με τις απουσίες που σπέρνει γύρω μας ο θάνατος.\n«Πάσχει από τον χρόνο το κάθε τι», είπε ο Αριστοτέλης, και όπως συνηθίσαμε να λέμε, όλα τα λιώνει ο χρόνος κι όλα τα γερνάει, φέρνει λησμοσύνη, δεν συντηρεί τη μάθηση, δεν φέρνει νεότητα ούτε ωραιότητα. Αίτιος φθοράς στην πραγματικότητά του ο χρόνος». Είκοσι πέντε αιώνες από τον Αριστοτέλη και ακόμη παλεύουμε το ερώτημα: τι είναι πραγματικά αυτή η «ροή» μεταβολής, άσχετα με ποια σύμβαση την αριθμούμε. Η πρόοδος της επιστήμης, η ιλιγγιώδης τεχνολογική ανάπτυξη της έρευνας, πόσο φως έριξαν στο αινιγματικό αυτό δεδομένο της κοινής εμπειρίας μας;\nΩκεανός τα όσα έχουν γραφτεί, τα έγκυρα και σοβαρά. Συμπτωματικά και μόνο ξεχωρίζω σήμερα ένα καλογραμμένο και εύληπτο βιβλίο της Rebecca Goldstein, Αιχμάλωτος των μαθηματικών (O Kurt Gödel και το θεώρημα της μη-πληρότητας - Incompleteness), καλομεταφρασμένο στα ελληνικά από τις Εκδόσεις Τραυλός. Διαβάζω εκεί:\n«Ο Αϊνστάιν πίστευε πως η θεωρία του αναπαριστά την αντικειμενική φύση του χωρόχρονου, που είναι πολύ διαφορετική από την ανθρώπινη υποκειμενική αίσθηση του χώρου και του χρόνου. Εμείς αντιλαμβανόμαστε τον χρόνο σαν να κινείται αδιάκοπα προς μια κατεύθυνση: μας απομακρύνει από το παρελθόν και μας φέρνει πιο κοντά στο μέλλον. Αντίθετα, στη θεωρία της σχετικότητας ο χρόνος δεν κυλάει, αλλά ως τέταρτη διάσταση είναι στατικός όπως ο χώρος».\nΜοιάζει να υπάρχουν δύο δυνατές «στάσεις» απέναντι στην πραγματικότητα, που οδηγούν και σε δύο διαφορετικές θεωρήσεις του χρόνου: η πρώτη είναι η ενεργός σχέση του ανθρώπου με την πραγματικότητα, σχέση όχι απλώς νοητική - συνειδησιακή, αλλά ρεαλιστικό γίγνεσθαι υπαρκτικής εξάρτησης του ανθρώπου από τον κόσμο: προσλαμβάνει ο άνθρωπος τροφή, οξυγόνο, υλικά για την αυτοπροστασία του και τις κατασκευές του, είναι μια ζωτική σχέση, οργανική πρόσληψη και αφομοίωση του κόσμου στη σωματική υπόσταση του ανθρώπου – χωρίς αυτήν δεν υπάρχει ο άνθρωπος. Είναι η σχέση την οποία μετράει ο χρόνος, το γίγνεσθαι το αριθμούμενο από τον χρόνο.\nΗ δεύτερη «στάση» συνοψίζεται στην «αντικειμενικότητα» του Αϊνστάιν: ο ανθρώπινος νους συλλαμβάνει «τον αχανή κόσμο που υπάρχει ανεξάρτητα από εμάς τους ανθρώπους και στέκει μπροστά μας σαν μεγάλο αιώνιο αίνιγμα ή πρόκληση να το κατανοήσουμε, τουλάχιστον εν μέρει, με τη σκέψη και την παρατήρηση» (Goldstein).\nΤότε συλλαμβάνουμε τον χρόνο σαν στατική διάσταση ενός τετραδιάστατου συνεχούς έξω από κάθε γίγνεσθαι σχέσης και πέρα από τα ερωτήματα που θέτει η δυναμική της σχέσης.\nΤο καίριο από τα ερωτήματα είναι γιατί η ζωτική σχέση του ανθρώπου με τον κόσμο να «χρονούται» ως φθορά. Ενώ συνιστά υπαρκτική προϋπόθεση για την ατομική οντότητα του ανθρώπου, η ίδια αυτή σχέση φθείρει βαθμιαία την ατομικότητα, τη συντονίζει υπαρκτικά με την προοδευτική φθορά κάθε οντικής ατομικότητας – τη φθορά που μετριέται ως χρόνος. Μοιάζει η σχέση του ανθρώπου με τον κόσμο να έχει το «τέλος» της (τον ουσιώδη σκοπό της) έξω ή πέρα από το ίδιο της το γίγνεσθαι: μοιάζει να κατατείνει σε μια ανέφικτη πληρότητα, σε μιαν απραγματοποίητη «διάρκεια» ζωής.\nΕτσι ο χρόνος μετράει κάτι που αδιάκοπα γίνεται και αδιάκοπα αναιρείται: τη δυναμική πραγματοποίηση αλλά και «τελική» αποτυχία και αποργάνωση της σχέσης του ανθρώπου με τον κόσμο. Η σχέση πραγματοποιείται ως υπαρκτική δυναμική ζωής και ταυτόχρονα ως αστοχία ζωής: ως φθορά και συνοχή της ύπαρξης στη διαρκή περατότητα του θανάτου.\nΠάντως, δεν είναι ο χρόνος που προηγείται σαν οντολογικά αυτόνομο αντικειμενικό δεδομένο, αναγκαιότητα αιτιοκρατικών συσχετίσεων με απεριόριστη αινιγματική διάρκεια. Αλλά είναι το γεγονός της σχέσης που προηγείται ως ο τρόπος της ύπαρξης των υπαρκτών, κίνηση αναφορικότητας που μετριέται ως χρόνος. Και στην περίπτωση των λογικών όντων η σχέση δεν είναι απλώς συσχετισμός, συγκριτική ποσοτικών και ποιοτικών διαφοροποιήσεων ή αναγκαιότητα αλληλεξαρτήσεων. Τα λογικά όντα βιώνουμε τη σχέση ως το μοναδικό «πεδίο» όπου γίνεται δυνατή η ελευθερία από την αναγκαιότητα, η θελητική ετερότητα ως προς την ομοτροπία της φύσης. Μόνο στη σχέση υπερβαίνουμε τη νομοτέλεια των πανομοιότυπων ενστικτωδών ενορμήσεων, μόνο στη σχέση ο άνθρωπος μπορεί να υπάρχει όχι ως αδιαφοροποίητο άτομο μιας φυσικής ομοείδειας, αλλά ως πρόσωπο: δυναμικά ενεργούμενη μοναδικότητα και ανομοιότητα.\nΗ σχέση επιτρέπει την αυθυπέρβαση του φυσικού ατόμου, την ανιδιοτέλεια, δηλαδή την ελευθερία από το εγώ, την αγάπη ως άθλημα υπαρκτικής ελευθερίας. Και η αγάπη, η αλήθεια του έρωτα, δεν γνωρίζει τη φθορά από το πρότερον στο ύστερον. Συγκροτεί το «νυν» ως διάρκεια. Ισως από την ερωτική εμπειρία του «νυν» να φωτίζεται το αίνιγμα του χρόνου.\nΤρεις οικογένειες καθηλώνουν το πολιτικό σύστημα της χώρας σε αδιέξοδο. Αποκλείουν την…\nΤο οικολογικό λεγόμενο πρόβλημα είναι οργανικό γέννημα συγκεκριμένου πολιτισμού, δηλαδή γενικευμένου τρόπου…


Ο Τσοπάνος της Αράχωβας: Δελτίο τύπου του Αθ. Πανουργιά\nΕπίσκεψη του υποψήφιου Δημάρχου Διστόμου – Αράχωβας – Αντίκυρας κ. Αθανάσιου Πανουργιά στην Αράχωβα.\nΔευτέρα, 12 Μαΐου.\nΟι κάτοικοι της Αράχωβας υποδέχτηκαν με ιδιαίτερη θέρμη και ενθουσιασμό τον υποψήφιο Δήμαρχο Διστόμου – Αράχωβας – Αντίκυρας κ. Αθανάσιο Πανουργιά, το πρωί της Κυριακής, 11 Μαΐου.\nΟ κ. Αθανάσιος Πανουργιάς συνοδευόμενος από τους τοπικούς του υποψήφιους συμβούλους, περιόδευσε στον κεντρικό δρόμο της Αράχωβας μοιράζοντας έντυπο υλικό με το πρόγραμμα του Ενωτικού Ανεξάρτητου Συνδυασμού. Κατά τη διάρκεια της επίσκεψης, υπήρξαν συναντήσεις με αρκετούς επαγγελματίες αλλά και κατοίκους της περιοχής, όπου ο υποψήφιος Δήμαρχος και οι σύμβουλοι, άκουσαν τα προβλήματά τους, τις ανησυχίες τους και τα παράπονα τους.\nΑπευθυνόμενος στους συνομιλητές του ο κ. Αθανάσιος Πανουργιάς τόνισε: «θέλουμε ψήφο εμπιστοσύνης για να ξεκινήσουμε! Θέλουμε να υλοποιήσουμε αυτά που προγραμματίσαμε και που εσείς μας υποδείξατε! Προβλήματα απλά και καθημερινά…\nΈχοντας ΕΜΠΕΙΡΙΑ - ΟΡΑΜΑ & ΘΕΛΗΣΗ για το Δήμο Διστόμου - Αράχωβας – Αντίκυρας, χωρίς ιδεολογικούς, παραταξιακούς, τοπικούς η άλλους αποκλεισμούς, σας καλώ να υπερψηφήσετε τον Ενωτικό Ανεξάρτητο Συνδυασμό μας γιατί πιστεύω ακράδαντα ότι μπορούμε να δημιουργήσουμε μια σύγχρονη, ανταγωνιστική και εξωστρεφή Αράχωβα».\nΑναρτήθηκε από Ο Τσοπάνος της Αράχωβας στις Δευτέρα, Μαΐου 12, 2014


Μετά από κάποιες αρχικές δοκιμές του PokerStars στη Ρωσία, η νέα μορφή τουρνουά Beat the Clock έχει αρχίσει σιγά-σιγά να εμφανίζεται και σε άλλες χώρες.\nΤα "Beat the Clock" είναι Sit&Go Zoom παιχνίδια με 48 παίκτες και με buy-ins $1 και $3. Όπως είναι εύκολα αντιληπτό, στα τουρνουά αυτά οι παίκτες έχουν μία συγκεκριμένη αποστολή. Να επιβιώσουν για όση ώρα διαρκέσει το event! Και φυσικά απώτερος στόχος είναι να μαζέψουν όσο το δυνατόν περισσότερες μάρκες μέχρι το τέλος του χρόνου.\nΌταν τελειώσει ο προκαθορισμένος χρόνος, το παιχνίδι σταματά και το prize pool μοιράζεται ανάλογα με τις μάρκες του καθενός. Όμως, όσοι έχουν λίγες μάρκες μπορεί να πάρουν λιγότερα χρήματα από αυτά του buy-in, επομένως πρέπει από ένα σημείο και μετά να ρισκάρουν περισσότερο για να αυξήσουν το stack τους.\nΤο παιχνίδι είναι 4-handed, με τους παίκτες να ξεκινούν με 5,000 μάρκες και πρώτο επίπεδο το 200/400 ante 80, το οποίο αυξάνεται κάθε λεπτό.\nΤον τελευταίο καιρό το PokerStars πειραματίζεται αρκετά με νέες μορφές τουρνουά όπως το Knockout Poker και τα Bubble Rush.\nΤο παιχνίδι παρουσιάζεται πολύ ωραία, με οπτικά και ηχητικά εφέ, ενώ στην αρχή εμφανίζεται ένα ρολόι με το χρόνο, το οποίο παραμένει στη γωνία του τραπεζιού για να γνωρίζουν οι παίκτες πόσος χρόνος απομένει.\nΔείτε παρακάτω ένα video του "Beat the Clock":\nΜετά από αμέτρητες παρτίδες και αφού μοίρασε έπαθλα χιλιάδων δολαρίων και εισιτήρια για κάποιες από τις μεγαλύτερες διοργανώσεις, το δίκτυο Ongame ρίχνει τίτλους τέλους.\nΗ Sportingbet, ενημερώνει με την παρακάτω ανακοίνωση τους παίκτες της για το πώς πρέπει να κινηθούν μέχρι αύριο, Κυριακη 16 Οκτωβρίου.\nΕνημέρωση Sportingbet για τους παίκτες πόκερ:\nΗ εταιρεία που το προμηθεύει μας έχει ενημερώσει ότι προτίθεται να κλείσει οριστικά το δίκτυο "Ongame Poker Network" στις 17 Οκτωβρίου 2016.\nΜέχρι και την Κυριακή 16 Οκτωβρίου, όλα τα παιχνίδια μετρητών, τα τουρνουά "Sit 'n' Go", καθώς και τα τουρνουά πολλών τραπεζιών θα συνεχίσουν να πραγματοποιούνται κανονικά.\nΤο ίδιο ισχύει και για το πρόγραμμα πιστότητας και τους πόντους εξαργύρωσης που κερδίζεις παίζοντας στα τραπέζια με πραγματικά χρήματα.\nΓια το λόγο αυτόν, βεβαιώσου ότι έχεις χρησιμοποιήσει όλα τα τυχόν εισιτήρια για τουρνουά και έχεις εξαργυρώσει όλους τους πόντους σου μέχρι τότε.\nΤα χρήματα του λογαριασμού σου βεβαίως, θα παραμείνουν απολύτως ασφαλή στην ιστοσελίδα μετά το κλείσιμο του δικτύου του πόκερ.\nΌπως πάντα, το υπόλοιπο του λογαριασμό σου θα είναι άμεσα διαθέσιμο για στοίχημα, καζίνο ή παιχνίδια.\nΕργαζόμαστε ήδη συντονισμένα για την παροχή ενός νέου δικτύου πόκερ στους παίκτες μας, που θα είναι διαθέσιμο το συντομότερο δυνατό.\nΜπορεί η Ongame να αποχωρεί από την αγορά ωστόσο η Sportingbet επιφυλάσσει ακόμη καλύτερες ημέρες στους παίκτες της καθώς όπως έχει ανακοινωθεί θα μας προσφέρει πλέον παιχνίδια μέσα από το λογισμικό της PartyPoker!\nΣύμφωνα με το Reuters, η ιδιοκτήτρια εταιρεία της PokerStars,Amaya Inc. βρίσκεται σε συζητήσεις για συγχώνευση με την παγκοσμίου φήμης στοιχηματική εταιρεία William Hill.\nΟ στόχος της συγχώνευσης, αν αυτή πραγματοποιηθεί, θα είναι να δημιουργηθεί μια εταιρεία με όσο το δυνατόν μεγαλύτερο εύρος παικτικών επιλογών στο online περιβάλλον – σε παγκόσμια κλίμακα και στις περισσότερες δυνατές αγορές.\nΗ PokerStars δεν είναι η μοναδική εταιρεία που έχει κάνει κρούση στην William Hill για συγχώνευση αφού παρόμοια προσέγγιση πραγματοποίησαν και εταιρείες όπως οι 888 Holdings Plc και Rank Group Plc, χωρίς όμως επιτυχία.\nΑπό την άλλη μεριά, η ένωση με την PokerStars φαίνεται αρκετά πιθανή και μπορεί να δημιουργήσειέναν πραγματικό κολοσσό στην αγορά των online τυχερών παιχνιδιών. Σύμφωνα με δήλωση των δύο εταιρειών, οι συζητήσεις δεν είναι σίγουρο ότι θα καταλήξουν σε συμφωνία, όμως τα “θέλω” των δύο πλευρών συμπίπτουν σε πολλούς τομείς.\nΕκτός των άλλων, πηγές αναφέρουν ότι ο πρώην Διευθύνων Σύμβουλος της Amaya David Baazov – ο οποίος κατηγορείται για απάτη και οι ενέργειές του είναι αντικείμενο ερευνών των αρμόδιων οργάνων του Καναδά – έχει πλέον αποσύρει τα σχέδιά του για εξαγορά της εταιρείας.\nΕλληνική πρωτιά στο Sunday Million! Συγχαρητήρια στον ‘pejacpoker’, που κατέκτησε την κορυφή μέσα από 5.137 παίκτες και κέρδισε $146.147!\nΜία νέα προσφορά ήρθε στα τραπέζια του Zoom Poker της PokerStars και σου δίνει την ευκαιρία να κερδίσεις καθημερινά έως και $3.000.\nΤο CardMatch είναι η νέα προωθητική ενέργεια της PokerStarsπου μόλις δηλώσεις συμμετοχής σου παρέχει μία κάρτα με δέκα κενές θέσεις.\nΣυμπλήρωσε τις κενές θέσεις με τα κρυφά σου φύλλα που έχουν κερδίσει παρτίδες στα τραπέζια του Zoom Poker και μόλις συμπληρωθούν οι πέντε από τις δέκα θέσεις, θα κερδίσεις ένα χρηματικό έπαθλο έως $1.000.\nΚαθημερινά, μπορείς να χρησιμοποιήσεις έως και τρεις κάρτες και να διεκδικείς ημερησίως έως και $3.000.\nΓια να λάβεις μέρος στην προσφορά, θα πρέπει να παίζεις σε τραπέζια Zoom Poker από $0.05/$0.10 έως και $1/$2 με τουλάχιστον έξι παίκτες στα τραπέζια.\nΝικητήριο χέρι δεν θεωρείται μόνο αυτό που έφτασε στο showdown.\nΜπορείς να χρησιμοποιήσεις κρυφά φύλλα για παρτίδες που κέρδισες πριν το flop, στο flop, στο turn αλλά και στο river.\nΣημείωσε πως η κάθε κάρτα έχει περιορισμένο αριθμό παρτίδων που απαιτούνται για να την συμπληρώσεις, ενώ αναγράφονται πάνω πόσες παρτίδες ακόμη σου απομένουν.\nΗ μικρότερη πληρωμή σε κάθε κάρτα είναι τα $0.50 και η μεγαλύτερη τα $1.000.\nΔείτε τον πίνακα πληρωμών:\nΣάρωσαν χτες οι Έλληνες παίκτες στα Hot τουρνουά της PokerStars και η παρουσία τους ήταν πολύ έντονη στα τελικά τραπέζια.\nΣτο Hot $11 είδαμε ελληνικό heads up με τον ChrisChg να κατακτά την πρώτη θέση και $5137 ενώ ο XARANDROS βγήκε 2ος για $3603.\nΠολύ έντονη ήταν η ελληνική παρουσία και στο Hot $7.50 με 3 Έλληνες παίκτες στο final table. Την κορυφή του τουρνουά κατέκτησε ο paokfs για $3046 ενώ την 2η θέση κατέκτησε ο kattavenos1 για $2152. Τέταρτος στο τουρνουά τερμάτισε ο Gdelkos εξασφαλίζοντας το ποσό των $1076.\nΟ forest_Xan έλαβε χτες μέρος στο $320 Thursday Thrill και κατέκτησε την 8η θέση για $1419. Ο Έλληνας παίκτης έλαβε $1448 από τα bounties των αντιπάλων του.\nΤέταρτος βγήκε στο Hot $44 ο 19mplofer90 εξασφαλίζοντας το ποσό των $2005.\nΤην κορυφή ενός $33 NLHE κατέκτησε ο alexserge και κέρδισε το ποσό των $1977.\nΣτο heads up του Hot $27 πρωταγωνίστησε ο s0vAworee και έλαβε $1752 για την 2η θέση που κατέκτησε.\nΣτα έπαθλα του $215 Fat Thursday μπήκαν o Αποστόλης “apostolis20” Μπεχράκης και ο Γιώργος “gkap13” Καπάλας. O Μπεχράκης βγήκε 12ος για $1503 και ο Καπάλας 14ος για $1102.\nΈβδομος στο Hot $55 τερμάτισε ο dr.Cooley και κέρδισε το ποσό των $1454.\nΜια ανάσα από το heads up του Bounty Builder $16.50 τερμάτισε ο Kostis723 και κέρδισε $1320 από το έπαθλο και $388 από bounties.\nΤέλος στο $22 Bubble Rush ο amelie_pisou βγήκε 2ος και μετά από deal στο heads up κέρδισε $1299.\nΜία πολύ μεγάλη συνεργασία στον χώρο του ελληνικού online poker έρχεται τον Ιανουάριο, με μία τεράστια διαδικτυακή αίθουσα πόκερ να επιστρέφει στην ελληνική αγορά μέσα από την SportingBet.\nΟ λόγος για το PartyPoker το οποίο από τα μέσα Ιανουαρίου θα είναι το νέο λογισμικό πόκερ της SportingBet.\nH SportingBet είναι η μεγαλύτερη διαδικτυακή εταιρεία τυχερών παιγνίων που δραστηριοποιείται στην ελληνική αγορά προσφέροντας αθλητικό στοίχημα, καζίνο και πόκερ.\nΠαλαιότερα, διέθετε το κορυφαίo online poker room μέσω της Boss Media από το οποίο είχαν ξεκινήσει κορυφαίοι παίκτες πόκερ, όπως ο Tom Dwan.\nΤα τελευταία χρόνια, η SportingBet χρησιμοποιεί το λογισμικό της Ongame το οποίο θα παραμείνει ενεργό μέχρι τις 16 Οκτωβρίου.\nΣτη συνέχεια θα περάσει μία περίοδος διαδικασιών για την ένταξη του PartyPoker στην ελληνική αγορά μέσω της SportingBet η οποία θα ολοκληρωθεί τον Ιανουάριο.\nΌλα αυτά τα χρόνια, το Paradise Poker προσέφερε πολλά πακέτα για ζωντανές διοργανώσεις πόκερ όπου σημειώθηκαν πολλές ελληνικές επιτυχίες.\nΤο Paradise Poker Tour και το Grand Live ήταν ορισμένες από τις μεγάλες διοργανώσεις πόκερ με χορηγό το Paradise Poker, ενώ πολλοί παίκτες ταξίδεψαν στο Las Vegas για το World Series of Pokerκερδίζοντας την συμμετοχή τους μέσα από την SportingBet.\nΗ SportingBet στήριξε και στηρίζει σε μεγάλο βαθμό και το ελληνικό πόκερ μοιράζοντας πολλά πακέτα για ελληνικές διοργανώσεις πόκερ.\nΑπό τον Ιανουάριο και με την είσοδο του PartyPoker στην ελληνική αγορά, οι Έλληνες παίκτες θα έχουν την ευκαιρία να διεκδικούν την συμμετοχή τους σε ακόμη μία μεγάλη διοργάνωση πόκερ.\nΠρόκειται για το World Poker Tour το οποίο έχει στάσεις σε πάρα πολλές χώρες του κόσμου.\nΤο PartyPoker είναι από τα κορυφαία σε κίνηση online poker rooms και ήταν από τα δημοφιλέστερα λογισμικά όταν δραστηριοποιούταν στην Ελλάδα.\nΜε το νομοσχέδιο της ελληνικής κυβέρνησης για τις άδειες των διαδικτυακών εταιρειών τυχερών παιγνίων, πολλοί ήταν οι παίκτες που ρωτούσαν αν το PartyPoker θα επιστρέψει στην ελληνική αγορά.\nΗ επιστροφή του μέσω της SportingBet στις αρχές του 2017 είναι γεγονός.\nΗ 18η μέρα του 2016 World Championship of Online Poker στο PokerStars έφερε και την πρώτη ελληνική κατάκτηση τίτλου. Εκτός αυτού, είχαμε πάνω από $30,000 σε χρηματικά έπαθλα στο Event #60 και αρκετά deep runs για να παρακολουθήσουμε με ενδιαφέρον και σήμερα! Διαβάστε παρακάτω όλες τις λεπτομέρειες.\nEvent #59: $320 NLHE Win The Button\nΣτην 92η θέση σταμάτησε η πορεία του "PoluKalos" κατά τη διάρκεια της Day 2, κερδίζοντας χρηματικό έπαθλο $1,320.\nΝικητής του event ήταν ο Πορτογάλος επαγγελματίας Rui "sousinha23" Sousa που έχει μετακομίσει στην Ουγγαρία και εισέπραξε $103,265 για την επιτυχία του.\nEvent #60: $$2,100 NLHE Super Tuesday Special Edition\nΠενταψήφιο έπαθλο για τον Θοδωρή "teo96" Αηδονόπουλο που έφτασε μια ανάσα από το τελικό τραπέζι, τερματίζοντας στη 18η θέση για $18,623. Στην 24η θέση σταμάτησε η πορεία του "A..."* για $11,925 και στην 72η αποκλείστηκε ο Σπύρος "hateblondies" Κουκούρης για $6,534.\n*Ο συγκεκριμένος παίκτης έχει ζητήσει την ανωνυμία του.\nΑυτή τη στιγμή συνεχίζουν πέντε παίκτες στο event κυνηγώντας τις $304,880 της κορυφής!\nEvent #61: $1,050 Razz Championship\nΜπορεί να χρειάστηκε να φτάσουμε στην 18η μέρα του WCOOP αλλά ο πρώτος ελληνικός τίτλος είναι γεγονός! Ο Δημήτρης "MITS 304" Μιχαηλίδης κατάφερε να τερματίσει στην κορυφή του συγκεκριμένου event κερδίζοντας $38,988!\nΟ Έλληνας παίκτης που αγωνίζεται με τη σημαία της Κύπρου, βρέθηκε στους 35 φιναλίστ μετά τη Day 1, όπως ήταν και ο Γιώργος Ζησιμόπουλος αλλά αποκλείστηκε πριν τα χρηματικά έπαθλα. Μόνο εύκολη δεν ήταν η δουλειά του "MITS 304" που στο τελικό τραπέζι έπρεπε να αντιμετωπίσει παίκτες όπως οι Jason Somerville και Dzmitry Urbanovich!\nΠολλά συγχαρητήρια στο Δημήτρη Μιχαηλίδη για την κατάκτηση του τίτλου σε μία ομολογουμένως δύσκολη και μη δημοφιλή παραλλαγή!\nEvent #62: $530+R NLHE\nΕλπίδες για ένα μεγάλο cash αφήνει ο Δημήτρης "farmjim" Φαρμακούλης που ολοκλήρωσε τη Day 1 στην 3η θέση της κατάταξης με 358,263 μάρκες. 24 παίκτες συνεχίζουν και chip leader είναι ο Καναδός "UncleAnte9" με 512,415.\nΟι εναπομείναντες παίκτες έχουν εξασφαλίσει $4,879 και θα διεκδικήσουν σήμερα στις 17:00 τις $91,540 της πρώτης θέσης.\nΕντός των πληρωμών αποκλείστηκε ο Αποστόλης "apostolis20" Μπεχράκης που ήρθε 43ος για $3,417.\nEvent #63: $$2,100 PLO Championship 6-max\nΈνας συνήθης ύποπτος στα high roller events του PLO, ο Μίλτος "Miltos14" Κυριακίδης, θα βρεθεί στη Day 2 με το 39ο stack και 132,760 μάρκες. Οι 66 φιναλίστ της Day 1 θα μπουν στη Day 2 ξεκινώντας απευθείας από το bubble των πληρωμών με 65 παίκτες να πληρώνονται και εκτός του Μίλτου, στο field βρίσκεται και ο "karabokiris" με 35,904 που αντιστοιχούν στο 60ο stack.\nΟ Ryan Firpo, ο άνθρωπος που σκηνοθέτησε το Bet Raise Fold, ένα ντοκιμαντέρ με θέμα την ιστορία του online poker, ξαναχτυπά! Αυτή τη φορά, η σειρά που ετοιμάζει ονομάζεται Luckboxes και παρακολουθεί δύο αδέρφια που προσπαθούν να γλιτώσουν το σπίτι τους από κατάσχεση. Στην προσπάθειά τους γνωρίζουν μία ομάδα νεαρών παιδιών που ασχολείται με το online poker και ως συνέπεια, ρίχνονται και οι ίδιοι στον αγώνα!


TV 14/05/2019 17:15\nΑπόψε στις 00:15.\nΗ καταξιωμένη φωτογράφος ανοίγει την καρδιά της για όλα, σε μια σπάνια τηλεοπτική εμφάνιση. Αποκαλύπτει πως είχε δύσκολα παιδικά χρόνια, με καβγάδες και εντάσεις στην οικογένειά της.\nΑν και οι γονείς της «κλέφτηκαν» όταν ήταν ακόμα ανήλικοι, η σχέση τους δεν ωρίμασε ποτέ. Τα οικονομικά προβλήματα και ο μποέμ χαρακτήρας του πατέρα της την έκαναν μια αντιδραστική έφηβη που αποφάσισε να εγκαταλείψει το σχολείο.\nΩστόσο, κατάφερε να ανακαλύψει το ταλέντο της στη φωτογραφία και να διαγράψει μια επιτυχημένη πορεία. Η Ρούλα Ρέβη μιλά, επίσης, για την επεισοδιακή γνωριμία της με τον ηθοποιό Αποστόλη Τότσικα, την καρμική τους σχέση, τον γάμο τους και τα δίδυμα παιδιά τους.\nΠεριγράφει τις δυσκολίες στην εγκυμοσύνη της, που την καθήλωσαν στο κρεβάτι για περισσότερο από δύο μήνες, παραδέχεται πως μετά τη γέννα, φλέρταρε με την κατάθλιψη και έχασε τις ισορροπίες με τον σύζυγό της, ενώ περιγράφει ένα περιστατικό όπου χαστούκισε θαυμάστριά του!\nΑμέσως μετά, ο Μελέτης Ηλίας τα… βάζει με την Ελεονώρα Μελέτη καθώς τη θεωρεί υπεύθυνη που όλοι μπερδεύουν το επίθετό του με το μικρό του όνομα.\nΣχολιάζει το τέλος της αγαπημένης σειράς «Το σόι σου» στην οποία πρωταγωνιστεί, αποκαλύπτει τι νέο έρχεται, για εκείνον, στον Alpha, ενώ εξηγεί πώς αν και πήγαινε για λογιστής, βρέθηκε στον χώρο της υποκριτικής. Επίσης, αναφέρεται στην οικογένειά του, στη γνωριμία με τη γυναίκα του αλλά και στους λόγους που τους οδήγησαν να συμβουλευτούν ειδικό προκειμένου να ανανεώσουν τη σχέση τους.


Έρχεται η Ζυθογνωσία 2017 - Αλκοόλ - αθηνόραμαUmami.gr\nΈρχεται η Ζυθογνωσία 2017\nΑκόμα πιο συναρπαστική, γεμάτη καινοτομίες…\nΧρυσούλα Κυριακοπούλου 05/10/2017\nΓια τέταρτη χρονιά η Ζυθογνωσία πιάνει θέση στο Ζάππειο Μέγαρο και μας βάζει στον συναρπαστικό κόσμο της μπίρας, το Σάββατο 14 και την Κυριακή 15 Οκτωβρίου…\nΗ μοναδική έκθεση για μπίρες κάλεσε για πρώτη φορά τους ζυθόφιλους το 2014, σε μια ανατρεπτική για τα μέχρι τότε δεδομένα συγκέντρωση μικροζυθοποιείων και premium ετικετών. Από την πρώτη χρονιά, έδειξε τη δυναμική της και την έμπειρη προσέγγιση, όσον αφορά αυτή την ιδιαίτερη κατηγορία.\nΣκοπός ήταν οι επισκέπτες να εξερευνήσουν, να ανακαλύψουν και να μάθουν τις άγνωστες πτυχές και δυνατότητες της μπίρας και να τις διαδώσουν. Ακολούθησε η επόμενη, το 2015, με μεγαλύτερη επιτυχία, το 2016 με πιο ώριμο κοινό και τώρα, το 2017 αναμένεται ακόμα πιο εντυπωσιακή καθώς έχει πάρα πολλές εκπλήξεις και πρωτοτυπίες.\nΗ μπίρα αποτελεί τα τελευταία χρόνια τάση με πολλές αρωματικές και γευστικές συγκινήσεις. Στην Ευρώπη, το κίνημα της μικροζυθοποιίας έχει εδραιωθεί εδώ και πολλά χρόνια. Στην Ελλάδα έχουμε μια δημιουργική έξαρση, με μικρά ζυθοποιεία που δείχνουν ότι έχουμε πολλά να περιμένουμε ακόμα. Στη φετινή ζυθογνωσία, οι συμμετοχές έχουν ανέβει και θα έχουμε την ευκαιρία να γνωρίσουμε τα περισσότερα ελληνικά μικροζυθοποιεία και να δοκιμάσουμε τις μπίρες τους.\nΑρκετά από αυτά, όπως είναι η Νήσος και η Flaros, θα λανσάρουν στην έκθεση καινούργιες ετικέτες τους. Ενδιαφέρον έχει και συμμετοχή της Solo, με έξι διαφορετικές μπίρες, που δεν κυκλοφορούν στην αγορά, για να εκτιμήσουν τις εντυπώσεις του κόσμου και ανάλογα, να αποφασίσουν ποια θα βγάλουν. Επίσης, θα εντοπίσουμε πολλές «φρέσκιες», για παράδειγμα την Mikonu, την Asylum, την Sparta και την Levante Zakynthos beer. Στο Ζάππειο, βέβαια, δεν θα γεμίσουμε μόνο με μπίρες από μικροζυθοποιίες, αλλά και από πάρα πολλές premium ετικέτες από ζυθοποιεία του εσωτερικού και του εξωτερικού.\nΗ Vinetum και ο Ντίνος Στεργίδης μας έχουν συνηθίσει σε καλές διοργανώσεις και σε καινοτομίες που προκαλούν το ενδιαφέρον. Αυτή τη φορά, εντυπωσιάζουν με μια σειρά απρόσμενες συμμετοχές, που με τον έναν ή με τον άλλον τρόπο δένουν εξαιρετικά με τη φιλοσοφία της μπίρας. Η πιο εμφανής είναι η παρουσία του συναρπαστικά γευστικού Food Track Po Boy’ς, του Mama Roux. Ο ταλαντούχος σεφ του Mama Roux, Βασίλης Σπόρος θα ετοιμάζει επιτόπου και θα σερβίρει αργοψημένα καπνισμένα κρέατα, εμπνευσμένα από το αυθεντικό bbq του αμερικανικού νότου. Θα μπορούμε να απολαύσουμε Pulled Pork Po Boy δηλαδή χοιρινή σπάλα σε ίνες με γλάσο bourbon, icebarg, τομάτα και creole mayo ή παντανόστιμα Spare ribls και γι αυτούς που θέλουν κάτι πιο ελαφρύ αλλά με φουλ γεύση λεπτές φέτες σιγοκαπνισμένης γαλοπούλος σε φόρμα ολικής άλεσης με sauce tartare, τομάτα και μαρούλι. Αυτή είναι μια ιδέα από τις πληθωρικές και ζουμερές γεύσεις Po Boys που ταιριάζουν απόλυτα με τις μπίρες. Εμείς, που κάναμε ένα πρώτο tasting ακόμα έχουμε τη φοβερή επίγευση από τα μυρωδάτα κρέατα.\nΠάμε σε δυο λιγότερο αναμενόμενες συμμετοχές. Αυτήν του διάσημου μπαρμπέρικου Don Barber & Groom, που θα προσφέρει επιτόπου υπηρεσίες κουρέματος, ξυρίσματος και περιποίησης γενιών. Και αυτήν του γνωστού Oktapus tattoo, που θα δείχνει τα εντυπωσιακά σχέδια του και θα δίνει προσφορά 25% για όσους κλείσουν στα πλαίσιο της έκθεσης ραντεβού. Σημειώστε ότι όποιος κάνει tattoo το Logo της Ζυθογνωσίας, τα έξοδα καλύπτονται από την Vinetum. Σε αυτά, προστίθενται δυο ακόμα εξαιρετικά spot μέσα στην έκθεση, στα οποία θα μπορούμε να ψωνίσουμε. Το Motor & Soul που έχει ρούχα και αξεσουάρ για ένα craft beer fan λουκ και το pop up κατάστημα της Cava Di Patsi για να μπορέσουμε να αγοράσουμε όσε μπίρες μας έκαναν κλικ στην έκθεση και είναι δύσκολο να βρούμε.\nΠέρα από τις νέες προσθήκες, η Ζυθογνωσία διατηρεί τις σταθερές της αξίες, όπως είναι η πρόσκληση σε δυο δημοφιλείς ζυθογράφους του εξωτερικού και οι uptaded και πολύ ενδιαφέρουσες παράλληλες εκδηλώσεις σεμιναρίων και γευσιγνωσιών.\nΕνδεικτικά, το Σάββατο ξεκινάει με ένα σεμινάριο εισαγωγής στη μπίρα για να γίνουμε Genius in Beer και ακολουθεί παρουσίαση του ζυθοποιείου Bronckhorster.\nΤην Κυριακή, ξεχωρίζει η συζήτηση στρογγυλής τραπέζης με θέμα την μικροζυθοποιία σήμερα στην Αγγλία και Γάλλια και το extreme food pairing που είναι μετά.\n14,15/10 Ζάππειο Μέγαρο, 12-21:00 είσοδος 12 ευρώ και για τις δυο μέρες με ποτήρι γευσιγνωσίας και κατάλογο της έκθεσης


Αναστολή των τακτικών ιατρείων μετά τη συμπλοκή! | Cretalive ειδήσεις\nΔύο συλλήψεις για χασίς σε Γόρτυνα και Ηράκλειο\nΠαιδική χορωδία στην πλατεία του Δημαρχείου Μαλεβιζίου\n23 ΙΟΥΝΙΟΥ 2021 / 19:59\n"Από τύχη δε θρηνήσαμε θύματα", λένε οι εργαζόμενοι\nΤην αναστολή των τακτικών ιατρείων του Κέντρου Υγείας Μοιρών για σήμερα Πέμπτη 24 Ιουνίου και την Παρασκευή 25 του μήνα, αποφάσισε η Γενική Συνέλευση των εργαζομένων με φόντο την συμπλοκή που έγινε τα ξημερώματα της Δευτέρας μεταξύ ατόμων που νωρίτερα είχαν πιαστεί στα χέρια και σε μπαρ της περιοχής.\nΟι εργαζόμενοι σημειώνουν ότι "είναι ανεπίτρεπτο οι λειτουργοί της υγείας να απειλούνται, να τρομοκρατούνται και να δέχονται βίαιες επιθέσεις, είτε λεκτικές, είτε σωματικές" και τονίζουν πως "από τύχη δε θρηνήσαμε θύματα". Παράλληλα, ζητούν άμεσα λύση στο θέμα της ασφάλειας του ΚΥ Μοιρών και του προσωπικού του και προειδοποιούν πως δεν θα κατατεθεί πρόγραμμα εφημερεύσης για τον μήνα Ιούλιο.\nΜε αφορμή τα γεγονότα που έλαβαν χώρα στο ΚΥ Μοιρών τα ξημερώματα της Δευτέρας 21 Ιουνίου 2021, το προσωπικό του ΚΥ καταδικάζει και καταγγέλει κάθε περιστατικό βίας. Είναι ανεπίτρεπτο οι λειτουργοί της υγείας να απειλούνται, να τρομοκρατούνται και να δέχονται βίαιες επιθέσεις, είτε λεκτικές, είτε σωματικές. Μην ξεχνάμε ότι παρά τις ελλείψεις σε προσωπικό, με αυταπάρνηση και φιλότιμο εκτελούν το ιερό καθήκον. Είναι κατακριτέο σε Δομή Υγείας να διαδραματίζονται σκηνές βίας την ώρα που το προσωπικό προσπαθεί να παρέχει την βοήθεια σε όσους την έχουν ανάγκη. Θλιβερό και απαράδεκτο επίσης το γεγονός ότι παρά τις επίμονες κλήσεις του προσωπικού ζητώντας την παρέμβαση της αστυνομίας , αυτή να ανταποκρίνεται μετά από αρκετό χρονικό διάστημα και μετά το πέρας των γεγονότων, που από τύχη δε θρηνήσαμε θύματα.\nΜετά από την έκτακτη Γενική Συνέλευση που έγινε σήμερα 23/06/21 στο ΚΥ, αποφασίστηκαν ομόφωνα τα κάτωθι:\n1. Αναστολή λειτουργίας των τακτικών ιατρείων σήμερα Πέμπτη και Παρασκευή 24 & 25/6/2021 στο Κέντρο Υγείας και τα Περιφερικά Ιατρεία που ανήκουν σ' αυτό.\n2. Απαιτούμε το αυτονόητο δικαίωμά μας να εξασκούμε το έργο μας, είτε αυτό αφορά τακτικά ιατρεία και εμβολιασμούς, είτε το χώρο των επειγόντων περιστατικών, χωρίς να απειλείται η σωματική μας ακεραιότητα.\n3. Θέτουμε προ των ευθυνών τους όλα τα αρμόδια όργανα, τοπικά και μη, που είναι υπεύθυνα για την εξασφάλιση των παραπάνω.\n4. Καλούμε όλους τους φορείς και τους πολίτες της περιοχής να συμπαρασταθούν στον αγώνα μας για την ομαλή λειτουργία του ΚΥ Μοιρών, που χρόνια τώρα προσφέρει τις υπηρεσίες του στην ευρύτερη περιοχή της Μεσαράς και όχι μόνο.\nΑναμένουμε άμεσα πράξεις προκειμένου να βρεθεί λύση στα προβλήματα της ασφάλειας του ΚΥ Μοιρών και του προσωπικού του. Προειδοποιούμε πως δεν θα κατατεθεί πρόγραμμα εφημερεύσης για τον μήνα Ιούλιο και επιφυλασσόμεθα για περαιτέρω κινητοποιήσεις έως ότου υπάρξουν λύσεις.\nΗράκλειο Κέντρο Υγείας Μοιρών Αναστολή Ιατρεία Συμπλοκή


Στ. Καλαφάτης: Ο κ. Τσίπρας ομολογεί το έγκλημα του 2015 - Karfitsa.gr\nΣτ. Καλαφάτης: Ο κ. Τσίπρας ομολογεί το έγκλημα του 2015\nΑπάντηση στον ισχυρισμό του Αλ. Τσίπρα ότι «η Ελλάδα έμαθε από την σκληρή εμπειρία της ότι ήταν προς το εθνικό συμφέρον να παραμείνει στην ευρωζώνη» δίνει, με ανάρτησή του στο Facebook ο Σταύρος Καλαφάτης, βουλευτής Α΄ Θεσσαλονίκης της Νέας Δημοκρατίας.\nΥπογραμμίζει ότι «η ‘’σκληρή εμπειρία’’ για την οποία μιλά τώρα ο κ. Τσίπρας είναι το έγκλημα που ο ίδιος σχεδίασε και θα οδηγούσε σε εθνική τραγωδία εάν δεν φοβόταν την τελευταία στιγμή, όχι για την Ελλάδα, αλλά -όπως λέει ο Γ. Βαρουφάκης- για ένα νέο Γουδή. Και προσθέτει ότι «ακόμη και τότε στοίχισε πάνω από εκατό δις ευρώ».\n«Η Ελλάδα», λέει στους FT ο Αλ. Τσίπρας «έμαθε από την σκληρή εμπειρία της ότι ήταν προς το εθνικό συμφέρον να παραμείνει στην ευρωζώνη». Αναγνωρίζει ότι το συμφέρον της χώρας είναι στην Ευρωζώνη και – παραπέμποντας στο δράμα που έζησε η χώρα το Καλοκαίρι του 2015 – ισχυρίζεται πως την αλήθεια αυτή η Ελλάδα την έμαθε μέσα από «σκληρή εμπειρία». Ακόμη και στην έσχατη ομολογία του για όσα ο ίδιος διέπραξε, επιχειρεί να ενοχοποιήσει άλλους. Διότι όλη η Ελλάδα, ήξερε πολύ καλά ότι η έξοδος από την ευρωζώνη θα προκαλούσε ανεξέλεγκτη χρεοκοπία, κοινωνική έκρηξη, εθνική τραγωδία. Το ήξερε, μάλιστα, ακόμη και ο ίδιος, καθώς είχε προειδοποιηθεί για τις συνέπειες της εξόδου από Έλληνες και Ευρωπαίους, ακόμη και από τον Τζέιμς Γκάλμπρεϊθ, που είχε συντάξει το σχέδιο εξόδου. Επέμενε, όμως, μέχρι την ώρα που φοβήθηκε, λαϊκή εξέγερση, ανατροπή και παραπομπή στη Δικαιοσύνη.\nΟ ίδιος ο Αλ. Τσίπρας, στις 19 Ιουνίου, στην Αγία Πετρούπολη, προδιέγραφε την πορεία εξόδου μιλώντας για “λαό που δεν φοβάται να ανοιχτεί σε καινούργιες θάλασσες προκειμένου να φτάσει σε νέα και πιο ασφαλή λιμάνια’’. Ο ίδιος είχε δώσει εντολή στο Γ. Βαρουφάκη να προχωρήσει στην κατάρτιση σχετικού σχεδίου. Ο ίδιος είχε συζητήσει, ακόμη και στο Υπουργικό Συμβούλιο, τα σχέδια Π. Λαφαζάνη για υφαρπαγή των ευρώ από το νομισματοκοπείο. Ο ίδιος είχε εξουσιοδοτήσει το Γ, Βαρουφάκη να συζητήσει την πρόταση Β. Σόιμπλε για προκήρυξη δημοψηφίσματος έτσι ώστε να μετατεθεί η ευθύνη της εξόδου στο λαό. Ο ίδιος είχε επισκεφθεί το Υπουργείο Εθνικής Άμυνας τρεις μέρες πριν το δημοψήφισμα για να ακούσει από τον Π. Καμμένο ότι “οι Ένοπλες Δυνάμεις διασφαλίζουν τη σταθερότητα στο εσωτερικό’’.\nΗ «σκληρή εμπειρία» για την οποία μιλά τώρα ο κ. Τσίπρας είναι το έγκλημα που ο ίδιος σχεδίασε και θα οδηγούσε σε εθνική τραγωδία εάν δεν φοβόταν την τελευταία στιγμή, όχι για την Ελλάδα, αλλά -όπως λέει ο Γ. Βαρουφάκης- για ένα νέο Γουδή. Ακόμη και τότε, ωστόσο, στοίχισε πάνω από εκατό δις ευρώ. Και το έγκλημα αυτό δεν παραγράφεται και δεν διαγράφεται από τη μνήμη των Ελλήνων». \nTagsγια Αλέξη Τσίπρα έγκλημα 2015 ομολογεί Σταύρος Καλαφάτης\nΚ. Μητσοτάκης και Μ. Βέμπερ επισκέφθηκαν τη Νεμέα


“Μικροί πυροβολισμοί μέσα στη νύχτα”: Κερδίστε διπλές προσκλήσεις για Δευτέρα και Τρίτη – Travelgirl\n“Μικροί πυροβολισμοί μέσα στη νύχτα”: Κερδίστε διπλές προσκλήσεις για Δευτέρα και Τρίτη\nby Markella Sharaiha / 11/12/2021 10/12/2021\nΔεκαπέντε τυχεροί την Δευτέρα και δεκαπέντε την Τρίτη στις 21.00 θα κερδίσουν από μία διπλή πρόσκληση για την παράσταση Μικροί πυροβολισμοί μέσα στη νύχτα στο θέατρο Τέχνης στη Φρυνίχου. Για να πάρετε μέρος στο διαγωνισμό αρκεί να κάνετε τα εξής\nΚεντρικό θέμα της νέας παράστασης του Γιάννη Καλαβριανού είναι η ιστορία ενός αδικημένου ανθρώπου, η τρομακτική δύναμη που μπορεί να αποκτήσει η φωνή του ενός, αλλά και τα άκρα στα οποία μπορεί να φτάσει μία λογική απαίτηση. Έμπνευση για το νέο έργο αποτέλεσε ένα από τα σημαντικότερα κείμενα της γερμανικής λογοτεχνίας, η νουβέλα «Μίχαελ Κόλχαας» του Χάινριχ Φον Κλάιστ, η οποία βασίστηκε στην αληθινή ιστορία ενός εμπόρου αλόγων, που έζησε στη Σαξονία τον 16ο αιώνα.\nΗ ιστορία του Κόλχαας:\nΜεταφερόμαστε στον 16ο αιώνα, όταν ένας φιλήσυχος και νομοταγής πολίτης, ο εκτροφέας αλόγων Μίχαελ Κόλχαας, ξεκινά από το χωριό του στο Βρανδεμβρούργο,\nγια να πουλήσει στη γειτονική Σαξονία, τα άλογα που με πολύ κόπο εξέθρεψε. Ο νέος άρχοντας της περιοχής όμως, του κλείνει τον δρόμο και του ζητά χρήματα και άδεια διέλευσης για να του επιτρέψει να συνεχίσει. Ο Κόλχαας, που δεν είχε τίποτε από τα δύο, προτείνει να τον αφήσουν να περάσει για μία φορά και να τα φέρει επιστρέφοντας, αφήνοντας ως εγγύηση τα δύο καλύτερα άλογά του. Όταν γυρίζει όμως, τα βρίσκει εξαθλιωμένα, αφού τα είχαν υποχρεώσει σε εξαντλητικές εργασίες και ζητά να αποζημιωθεί. Ο άρχοντας τον ταπεινώνει, τον διώχνει και σκοτώνει τη γυναίκα του. Ο Κόλχαας προσπαθεί με κάθε έννομο τρόπο να δικαιωθεί. Το Κράτος, ο Νόμος και η Εκκλησία αδιαφορούν. Μη βρίσκοντας στήριξη από πουθενά και νιώθοντας τεράστια απογοήτευση, αποφασίζει να πάρει τον Νόμο στα χέρια του και πυρπολεί τη Βιτεμβέργη. Το μέτρο και η λογική γρήγορα καταλύονται. Διάφοροι άνθρωποι απογοητευμένοι από την αδικία που βιώνουν καθημερινά, συντάσσονται δίπλα του και φτιάχνουν έναν μικρό στρατό που καίει, δολοφονεί και λεηλατεί. Ο ηγεμόνας προτείνει έστω και αργά, να τον αποζημιώσει. Όμως, ο Κόλχαας δεν αρκείται πια σε αυτό. Ο στόχος του είναι πλέον, ο ίδιος ο ηγεμόνας και η υπόθεση δύο αλόγων απειλεί να διαλύσει μία ολόκληρη χώρα.\nΘέατρο Τέχνης – Φρυνίχου 14, Πλάκα\n13 Δεκεμβρίου 2021-22 Φεβρουαρίου 2022\nΔευτέρα-Τρίτη 9μμ. (εκτός 27/12, 28/12, 4/1)\n← «Ο αέρας της Ελλάδας» του Γιώργου Τσοντάκη στην Εναλλακτική Σκηνή ΕΛΣ στις 17 και 18 Δεκεμβρίου\nΣυνταγή για μους τυριών! →\n13/12/2021 στις 7:25 πμ\nΔήμητρα Λυκιαρδοπουλου Ευχαριστώ πολύ. Υπέροχος διαγωνισμός


€45 για έναν (1) μήνα συνδρομή σε ένα από τα 7 Gym Base με συμμετοχή σε εξειδικευμένα Small Groups! Αρχικής αξίας €80 - Έκπτωση 44% €45 για έναν (1) μήνα συνδρομή σε ένα από τα 7 Gym Base με συμμετοχή σε εξειδικευμένα Small Groups! Αρχικής αξίας €80 - Έκπτωση 44% | Gimnastirio.gr -\nδιαθέσιμη σε 7 Τοποθεσίες\n€45 για έναν (1) μήνα συνδρομή με συμμετοχή σε εξειδικευμένα Small Groups στη Λ. Βουλιαγμένης στη Γλυφάδα.\n€45 για έναν (1) μήνα συνδρομή με συμμετοχή σε εξειδικευμένα Small Groups στη Λαζαράκη στη Γλυφάδα.\n€45 για έναν (1) μήνα συνδρομή με συμμετοχή σε εξειδικευμένα Small Groups στο Κολωνάκι.\n€45 για έναν (1) μήνα συνδρομή με συμμετοχή σε εξειδικευμένα Small Groups στο Κρυονέρι.\n€45 για έναν (1) μήνα συνδρομή με συμμετοχή σε εξειδικευμένα Small Groups στη Νέα Σμύρνη.\n€45 για έναν (1) μήνα συνδρομή με συμμετοχή σε εξειδικευμένα Small Groups στη Βάρη.\n€45 για έναν (1) μήνα συνδρομή με συμμετοχή σε εξειδικευμένα Small Groups στο Χαλάνδρι.\nΣτην ερώτηση «Γιατί να επιλέξω τα Gym Base» η απάντηση δεν αφορά μόνο την προσωπική εκγύμναση, αλλά και τη συνολικότερη βελτίωση της ποιότητας ζωής!\nΜε 9 συνολικά χώρους (!) σε Ελλάδα και Γιβραλτάρ τα Personal Studios Gym Base υπόσχονται στον ασκούμενο καλύτερη ποιότητα ζωής, ενώ του παρέχουν ακόμα όλη την απαραίτητη τεχνογνωσία και την υποστήριξη για να φτάσει στο επιθυμητό επίπεδο.\nΗ αποστολή τους είναι:\nΝα καινοτομούν προσφέροντας στα μέλη τους γυμναστικές εμπειρίες που θα τους κρατήσουν κοντά στην άσκηση.\nΝα προάγουν την αξία του λειτουργικού και ισορροπημένου σώματος, ενισχύοντας την πρόληψη υγείας.\nΕπίσης στόχος των Gym Base είναι η θωράκιση της ποιότητας ζωής των μελών, που πάντοτε εξαρτάται από την καλή απόδοση καθημερινά και την καλή ψυχολογία!\nΣτα Gym Base θα βρείτε πληθώρα προγραμμάτων και υπηρεσιών, τα οποία εξατομικεύονται ανάλογα με τις απαιτήσεις του κάθε ασκούμενου.\nIndoor Cycling & Tabata Fat Burning\nΠου θα βρείτε τους χώρους Gym Base\nΛεωφ. Βουλιαγμένης, Γλυφάδα\nΠρόκειται για περιορισμένο αριθμό vouchers και η προνομιακή τιμή είναι λόγω διαφημιστικών ενεργειών του ομίλου Gym Base με το Gimnastirio.gr\nΤο κάθε κουπόνι ισχύει για ένα (1) άτομο και περιλαμβάνει μία μηνιαία συνδρομή σε ένα από τα 7 γυμναστήρια:\n- Έναν (1) μήνα συνδρομή σε εξειδικευμένα Small Groups σε ένα από τα 7 Gym Base στην Αττική.\n- Ο ασκούμενος μπορεί να πραγματοποιήσει τρία (3) μαθήματα την εβδομάδα.\nΔιαθέσιμη σε 7 Τοποθεσίες :\nΛεωφ. Βουλιαγμένης 80, Γλυφάδα\nΛαζαράκη 27, Γλυφάδα\nΚαπλανών & Μασσαλίας 16, Κολωνάκι\nΛεωφ. Κρυονερίου 92, Κρυονέρι\nΕλ. Βενιζέλου 95, Ν. Σμύρνη\nΔυρραχίου 11, Βάρη\nΛ.Πεντέλης 107, Χαλάνδρι


Ιταλός αναβάτης της Honda RedMoto πάει για ρεκόρ ταχύτητας με μοτοσυκλέτα στο νερό - BIKEIT!\nΠαρασκευή, 05 Ιουλίου 2019 11:33\nΙταλός αναβάτης της Honda RedMoto πάει για ρεκόρ ταχύτητας με μοτοσυκλέτα στο νερό\nΌλοι γνωρίζουμε τις προσπάθειες του Robbie Maddison να σερφάρει με τη μοτοσυκλέτα του στο νερό. Το έκανε επανειλημμένα και μάλιστα την τελευταία φορά μας τίμησε με μια βόλτα στα νερά της Μυκόνου με την ΚΤΜ του.\nΟ Αυστραλός είναι και επίσημα ο κάτοχος του παγκοσμίου ρεκόρ ταχύτητας με μοτοσυκλέτα στο νερό, αλλά τώρα υπάρχει ένας επίδοξος διεκδικητής του τίτλου.\nΟνομάζεται Luca Colombo, κατάγεται από το Μιλάνο και είναι αναβάτης enduro της Honda RedMoto στην Ιταλία. Έχει ήδη ένα γνωστό κατόρθωμα στο ενεργητικό του, καθώς το 2017 έγινε ο πρώτος που διέσχισε την αχανή λίμνη Κόμο με ένα ειδικά μετασκευασμένο Suzuki RM-Z450.\nΦέτος, και συγκεκριμένα το Σάββατο 6 Ιουλίου, ο Colombo επιστρέφει στη λίμνη των VIP στη βόρεια Ιταλία, όπου αυτή τη φορά θα δοκιμάσει να ξεπεράσει την επίδοση-ρεκόρ του Maddison, η οποία μετρήθηκε στα 93.3 km/h.\nΚαβάλα σε ένα Honda CRF450R πλέον, ο Ιταλός θα ξεκινήσει από τη παραλία της Gravedona και θα έχει στη διάθεσή του δύο χιλιόμετρα ως τον τερματισμό στο Lido di Dongo για να υπερβεί την κορυφαία επίδοση του Αυστραλού.\nΤο μόνο που πρέπει να έχει στο μυαλό του είναι να μην πέσει πουθενά κάτω από τα 55.6 km/h, τιμή που ορίζει το όριο ανάμεσα στην πλεύση και τη βύθιση.\nΤο 2017 ο Colombo είχε διασχίσει τη λίμνη Κόμο με μέση ταχύτητα 75 km/h και μέγιστη τιμή 83 km/h.\nΣτο παρακάτω βίντεο μπορείτε να δείτε την προηγούμενη απόπειρα του Colombo.\nΠερισσότερα σε αυτή την κατηγορία: « Triumph - Διαχρονικά σύμβολα στο Comedy Actor Roundtable του The Hollywood Reporter Όχιιιιι... Ducati Panigale V4 στα χρώματα του Iron Man »